ועדת הכספים, כנסת 15, פרוטוקול מספר 345, 2001-12-23 10:00

יעקב ליצמן: שלום לכולם.

יעקב ליצמן: אני פותח את הישיבה.

יעקב ליצמן: אני מבקש לציין שבשלב זה חברי הכנסת היחידים שנוכחים בדיון הם חברי הכנסת מסיעת יהדות התורה.

יעקב ליצמן: אז שח"כ פריצקי לא יבוא בטענות.

משה גפני: מדוע הוא איננו נוכח?

יעקב ליצמן: כנראה שהוא בחו"ל.

יעקב ליצמן: נשמע כעת את מנכ"ל משרד התקשורת.

אורי אולניק: בוקר טוב לכולם.

אורי אולניק: אנחנו פונים לוועדה בעניין די פעוט, למרות שמהניסיון שלי, כשאני אומר בחדר הזה "משהו פעוט" מתברר שזהו עניין רם מעלה.

אורי אולניק: לפני כחמישה חודשים היינו בוועדה הזאת לצורך אישור רפורמה די גדולה בכל הנוגע לתשלום תמלוגים על ידי חברות התקשורת.

אורי אולניק: היום זוהי השלמה קטנה לאותה רפורמה ולאותן תקנות.

אורי אולניק: זהו פן נוסף של הדברים שנוגע למי שהוא בעל רישיון לשידורי לוויין.

אורי אולניק: כאשר הרישיון ניתן לחברת "YES", שכרגע היא היחידה בעלת רישיון לשידורי לוויין – למרות שאין מניעה שיהיו עוד חברות כאלה – הוסכם שיהיו כמה פרמטרים לתשלום התמלוגים.

אורי אולניק: הראשון היה מספר המינויים.

אורי אולניק: כאשר מספר המינויים יגיע ל250,000- איש היא תיכנס למערך תשלום התמלוגים.

אורי אולניק: הפרמטר הנוסף היה קיזוז עם דמי הרישיון.

אורי אולניק: הוסכם שדמי הרישיון יוכרו כתשלום תמלוגים.

אורי אולניק: בקשתנו היום היא לתקן תקנות, מתוך מבט לעתיד.

אורי אולניק: חברת "YES" עדיין איננה צריכה לשלם תמלוגים למדינת ישראל.

אורי אולניק: אולם בוצעה התאמה בכל התחומים הנוגעים לתחום התקשורת – מפעילים פנים-ארציים כמו חברת "בזק", מפעילי טלפון סלולרי ומפעילים בין לאומיים – גם במקרה שלהם יש ירידה בתשלום התמלוגים.

אורי אולניק: בשנת 2003-2002 במקום 5% תמלוגים יהיה 4%, ובשנת 2002 השיעור ירד ל3.5%- - וזה יהיה הפרמטר הכלל-ענפי לכל המפעילים בתחום התקשורת.

אורי אולניק: הוועדה מתבקשת לאשר את תיקון התקנות של שר התקשורת.

אורי אולניק: הוא נועץ בשר האוצר בעניין זה.

יעקב ליצמן: צריך לאשר את התקנות לפני התקציב או לאחריו?

אורי אולניק: מכיוון שאנחנו בסוף שנה, אנחנו מבקשים לאשר אותן כעת.

יוסף יצחק פריצקי: האם נוכח כאן נציג של חברות הכבלים?

אורי אולניק: מרכיב דומה צריך לקבל אישור בימים אלה בוועדת הכלכלה, בנוגע לחברות הכבלים.

יוסף יצחק פריצקי: זהו מרכיב דומה או זהה?

יוסף יצחק פריצקי: מדוע אין מביאים את הדברים יחד?

עידית צ'רנוביץ': זה מרכיב זהה.

אורי אולניק: במקביל למכתב לח"כ ליצמן נשלח מכתב גם לח"כ פורז.

אורי אולניק: יש חלוקה היסטורית, אינני יודע אם היא הגיונית, שלפיה התמלוגים הנוגעים לחברות הכבלים נדונים בוועדת הכלכלה, והתמלוגים הנוגעים לכל מפעילי התקשורת האחרים נדונים בוועדת הכספים.

יעקב ליצמן: אנחנו ועדה זריזה, שדנה בנושאים לפני כולם.

יעקב ליצמן: אין לממשלה תקציב, ולכן אנחנו יכולים לפעול מהר.

יוסף יצחק פריצקי: אני מנסה לחתור לשוויון, ולא להעדיף גורם אחד על פני האחר.

יוסף יצחק פריצקי: האם ההנחות זהות?

יוסף יצחק פריצקי: האם הן מתחילות באותו מועד?

אורי אולניק: הן זהות.

אורי אולניק: הן מתחילות כולן ב1.1.2002-.

יוסף יצחק פריצקי: אם כן, אינני דואג.

אורי אולניק: אנשי הלוויין עדיין אינם מעורבים בעניין.

אורי אולניק: מי שייהנה מיידית מהשינוי הן דווקא חברות הכבלים, כי הן כבר חייבות בתשלום.

אורי אולניק: חברת "YES" עדיין לא הגיע לסף שממנו עליה להתחיל לשלם תמלוגים.

אורי אולניק: בהתבוננות לעתיד, התקנות חשובות גם ללוויין.

יוסף יצחק פריצקי: איך זה שהממשלה נדיבה כל כך?

יעקב ליצמן: אולי כדי לומר לשר האוצר שיש הרבה כסף בסעיף הזה.

אורי אולניק: אלה שינויים שמתבצעים בשנה האחרונה.

אורי אולניק: שר התקשורת, בזכות התדרים הסלולריים, גרף 1.026 מיליארד ש"ח לקופת המדינה.

יעקב ליצמן: כמה היה צפוי לקבל בתחום זה?

יעקב ליצמן: כשאישרו את תקציב המדינה במרץ, כמה ייחסו לסעיף הזה בהכנסה?

אורי אולניק: זהו מכרז, ולכן לא יכולנו לדעת מה יהיה הסכום.

אורי אולניק: הסכום הזה הוא קצת מעל מחיר המינימום.

אורי אולניק: אינני יודע כמה כסף צוין בסעיף זה בעת עריכת התקציב, צריך לשאול את נציגי האוצר בעניין זה.

יוסף יצחק פריצקי: זה יימצא בחוברת התקציב.

אורי אולניק: ייתכן שהמשבר שהיה בשנה האחרונה בענף התקשורת ישתקף גם בפער לעומת ציפיות הלגיטימיות שהיו למשרד האוצר בתחילת התקופה.

אבשלום וילן: לפני שנה נערך דיון גדול מאוד, והוסבר לנו שזהו מין מס אנכרוניסטי: עדיף להוזיל את המחירים במקסימום ולגבות מהחברות מס הכנסה וכו'.

אבשלום וילן: הדברים צריכים להיות תלויים בנפח הפעילות ובגביית המס הכוללת ולא ברישיון תמלוגים שהוא אנכרוניסטי מטבעו.

אבשלום וילן: הייתה הסכמה פה אחד של הוועדה בעניין זה.

אבשלום וילן: כעת מבקשים להעלות זאת שוב?

אורי אולניק: אנחנו הולכים עקב בצד אגודל בנושא זה.

אורי אולניק: בעמוד 2, בסעיף א למכתבו של השר, הוא מציין בעצמו שתשלום תמלוגים הוא נטל מס.

אורי אולניק: זו העמדה המסורתית של משרד התקשורת.

אורי אולניק: אילו יכולנו להגיע למצב שבו לא יהיו כלל תמלוגים בענף הזה, היינו מברכים על כך.

אורי אולניק: אך עדיין משרד האוצר מסתמך בכל שנה על סכומים משמעותיים שייגבו בסעיף זה, והירידה היא הדרגתית.

אורי אולניק: זהו המקסימום שאפשר היה להסכים עליו עם משרד האוצר.

אורי אולניק: את זה אנחנו מבקשים לאשר.

יעקב ליצמן: אין לחברים עוד הערות, אך אינני יכול להעלות את הנושא להצבעה משום שבשלב זה לא נוכח בדיון יועץ משפטי.

אורי אולניק: אני מבקש שהוועדה תצביע בכל זאת, ואם יהיו הערות משפטיות – נחזור לוועדה כדי להעלות אותן.

יעקב ליצמן: אני מעלה את הנושא להצבעה כפוף לאישור ההצבעה על ידי הייעוץ המשפטי של הוועדה: תקנות הבזק (שידורי טלוויזיה באמצעות לוויין) (דמי רישיון ותמלוגים) (תיקון), התשס"ב2001- אושרו פה אחד.

יעקב ליצמן: אני מודה לכולם.

יעקב ליצמן: הוועדה תצא להפסקה קצרה.

יעקב ליצמן: 2.

יעקב ליצמן: העברות תקציביות

יעקב ליצמן: אני מחדש את הישיבה.

יעקב ליצמן: נתחיל בהעברות של משרד השיכון.

יעקב ליצמן: הראשונה היא בקשה מספר 286.

רותם פלג: מדובר בהפרשת רזרווה להתייקרויות בתקציב מענקי בינוי ושיכון לשם תקצוב הסעיפים השונים בהתאם לביצוע בפועל.

רותם פלג: זה קשור לפרויקט של השר שרנסקי.

עופר חוגי: כמה כבר הועבר לצורך המבצע הזה, מבצע מכירות הדירות?

מוסי רז: השר שרנסקי עצמו עולה למדינה כמו 50,000 בחורי ישיבה.

רותם פלג: אני מפרט את בקשה 286:

רותם פלג: מדובר בהפשרת רזרווה להתייקרויות.

רותם פלג: הביצוע בפועל בסעיף הזה היה גבוה מהתקציב המקורי.

יוסף יצחק פריצקי: אני מבקש לשאול: מוסיפים כאן 60 מיליון ש"ח לעולים חדשים.

יוסף יצחק פריצקי: האם יש יותר עולים מהצפוי?

רותם פלג: לא, אבל יש ביצוע רב יותר.

רותם פלג: בעיקר במענקים בשכר דירה.

יוסף יצחק פריצקי: מתוך 77 מיליון ש"ח בסעיף הכללי נותנים 60 מיליון לעולים חדשים.

רותם פלג: סעיף העולים החדשים מתחלק לשניים: אלה שמקבלים קצבה בעת עלייתם; אלה שנתמכים על ידי הביטוח הלאומי.

רותם פלג: מספר העולים לא גדל.

רותם פלג: מספר הנתמכים עלה.

רותם פלג: אני מבהיר ש כל סעיפי הביטוח הלאומי גדלו, ובתוכם העולים החדשים.

יעקב ליצמן: היתרון היחיד של הביטוח הלאומי הוא בנושא משפחות ברוכות ילדים.

יוסף יצחק פריצקי: זה נכו.

יוסף יצחק פריצקי: הפרמיה שמשולמת לביטוח הלאומי נקבעת בחוק.

יוסף יצחק פריצקי: היא נקבעה לפני 25 שנה והיא מזמן איננה נכונה: תוחלת החיים עלתה, אבל הפרמיה לביטוח זקנה לא עלתה.

יוסף יצחק פריצקי: לכן המוסד לביטוח לאומי נמצא בגירעון אדיר בכל הנוגע לביטוח זקנה.

יוסף יצחק פריצקי: גם בתאונות עבודה, למשל, הפרמיה לא עלתה, למרות שיש היום הרבה יותר עובדים.

יוסף יצחק פריצקי: הביטוח הלאומי נמצא במצב אקטוארי מטורף.

יוסף יצחק פריצקי: רואי החשבון אינם מוכנים לחתום על הדו"ח.

יעקב ליצמן: אינני בטוח שזאת הסיבה.

רחמים מלול: המבצע הוא סיוע לאזורי עדיפות לאומית?

רחמים מלול: האם אין הפחתה של 20% במענקים?

רחמים מלול: הרי הייתה הדרגתיות בעניין זה.

רותם פלג: ההפחתה לא הורידה בהרבה את הביצוע.

רותם פלג: היה גירעון קודם.

רותם פלג: לשאלת ח"כ מלול אני מבהיר שזה המצב למרות הירידה של 20% במענקים.

יעקב ליצמן: אני מעלה להצבעה את בקשה מספר 286: הבקשה אושרה.

יעקב ליצמן: נעבור לבקשה מספר 289.

רותם פלג: זוהי בקשה לבצע שינויים פנימיים בתקציב המרכז למיפוי ישראל לשם תקצוב השתתפות מנהל מקרקעי ישראל בהקמת מרכז המידע הגאוגרפי ובעבודות מדידה.

רותם פלג: אני מבהיר שהמרכז למיפוי ישראל ביצע עבודה עם גורמי חוץ.

רותם פלג: יש עבודה, וצריך להעביר את הכסף.

יעקב ליצמן: אם יש כסף מיותר צריך להעבירו למדינה.

יוסף יצחק פריצקי: זהו כסף מותנה.

עופר חוגי: באילו עבודות חוץ מדובר?

עופר חוגי: וכמה חרדים עובדים שם?

משה גפני: אני מבקש שהמרכז למיפוי ישראל יבצע גם מיפוי של חופי הים התיכון.

רותם פלג: זה מתבצע כעת, יחד עם המכון הגאולוגי.

נחום לנגנטל: זה ייקח שנים.

משה גפני: על שולחן וועדת הפנים מונח חוק חופי הים התיכון.

משה גפני: אנחנו מעוניינים במיפוי הזה.

יעקב ליצמן: אני מעלה להצבעה את בקשה מספר 289: הבקשה אושרה.

יעקב ליצמן: נעבור לבקשה מספר 333.

יעקב ליצמן: אלה שינויים לשם תקצוב פעולות.

יעקב ליצמן: יש שם התחייבות גדולה לרישום קרקעות, הקיצור – כל התקציב בקרקע.

יוסף יצחק פריצקי: אינני מבין זאת: לפי הנתונים גורעים מרישום זכויות ומעבירים להסדר קרקעות.

רותם פלג: אלה שינויים של המרכז למיפוי ישראל לפי הביצוע בפועל.

נחום לנגנטל: אנחנו נמצאים בסוף השנה, סעיף אחד נוצל יותר מאשר סעיף אחר ולכן מבצעים העברה בהתאם.

יוסף יצחק פריצקי: זה מה שמטריד: שלא ניצלו את התקציב ברישום זכויות.

יוסף יצחק פריצקי: חצי מהמדינה יושבת על הקרח.

יוסף יצחק פריצקי: אם יש צורך בעובדים נוספים, שיוציאו את העבודה לגורמי חוץ.

נחום לנגנטל: ההכנסות כאן נובעות מעבודה שהגוף מבצע לאחרים.

רותם פלג: נכון, הוא מבצע מדידות למשרדי ממשלה שונים.

יעקב ליצמן: אני מעלה להצבעה את בקשה מספר 333: הבקשה אושרה.

יעקב ליצמן: נדון כעת בבקשה מספר 375.

יעקב ליצמן: מדובר בשינויים בתקציב הפיתוח של משרד השיכון.

משה גפני: האם "בנייה כפרית" היא בנייה לקיבוצים או להתנחלויות?

אסף רגב: מדובר בבנייה כפרית לכל היישובים הכפריים.

אבשלום וילן: כתוב שמדובר כאן ביישובי הגדר, אלה בדרך כלל קיבוצים ומושבים.

אסף רגב: אלה יישובי גדר, יישובים שנמצאים בסמוך לגבול לבנון.

אסף רגב: הייתה החלטת ממשלה להשתתף ב5- מיליון ש"ח.

יעקב ליצמן: אני מעלה להצבעה את בקשה מספר 375:

יעקב ליצמן: הבקשה אושרה.

יעקב ליצמן: נעבור לבקשה מספר 387:

יעקב ליצמן: שינויים בתקציב משרד הבינוי והשיכון לשם תיקון תקציב רכישת דירות נ"ר מהכנסות ממכירת דירות בדיור הציבורי.

יעקב ליצמן: אני מעלה להצבעה את בקשה מספר 387: הבקשה אושרה.

יעקב ליצמן: כעת תידון בקשה מספר 424: שינויים פנימיים בתקציב המרכז למיפוי ישראל.

יעקב ליצמן: כבר נדונה בקשה כזאת.

יעקב ליצמן: מדוע יש צורך במדידה נוספת?

מוסי רז: כנראה שצריך עוד כסף לכך.

רותם ארז: נכון, זאת פנייה שנכנסה באיחור.

יעקב ליצמן: אני מעלה להצבעה את בקשה מספר 424: הבקשה אושרה.

יעקב ליצמן: אנו עובדים לדון בבקשות 448-447.

משה גפני: אינני מבין כיצד יש כל כך הרבה כסף ברזרווה הכללית.

יעקב ליצמן: אחרי שמעבירים את התקציב לישיבות יש רזרווה מאוד גדולה פתאום, יש שפע.

משה גפני: אם כן, כדאי תמיד להעביר לישיבות, ואז תהיה רזרווה.

אסף רגב: אני מבהיר שמדובר בהעברה מסעיף 70 שהוא סעיף של משרד השיכון, דרך הרזרווה הכללית, לסעיף אחר של משרד השיכון.

יוסף יצחק פריצקי: במקום תקציב פיתוח במשרד השיכון – כלומר, פיתוח לשנים הבאות, למימון תכניות המשך וכו' – נותנים את הכסף למבצע פופוליסטי של שר.

יוסף יצחק פריצקי: רותמים את העתיד לטובת המבצע.

יוסף יצחק פריצקי: זאת המשמעות.

יוסף יצחק פריצקי: אין לכך שום משמעות אחרת.

יוסף יצחק פריצקי: מהפיתוח לוקחים 153 מיליון ש"ח ומעבירים למבצע.

אסף רגב: מדובר בכסף מזומן שנועד למימון התחייבויות, ולא בהשקעה לעתיד.

יוסף יצחק פריצקי: אבל לקחו גם 75 מיליון ממימון תכנית המשכית.

יעקב ליצמן: מדוע ח"כ פריצקי מתרעם כעת?

יעקב ליצמן: זה קרה גם בבקשות קודמות.

יעקב ליצמן: יוסף פריצקי: הבעיה היא שהשר דוחה התחייבויות לאנשים כדי לממן את המבצע שלו.

מוסי רז: והחמור הוא שהשר לא הגיע לוועדה כדי לקבל אישור על המבצע.

מוסי רז: הפנייה אלינו היא רק אחרי שהכסף נגמר.

יוסף יצחק פריצקי: בסעיף 7072 כתוב שיש התחייבויות משנים קודמות.

יוסף יצחק פריצקי: הן כבר קיימות.

יוסף יצחק פריצקי: איך גורעים מהן?

אסף רגב: בפועל הן נמוכות יותר, לאור הביצוע.

יעקב ליצמן: כלומר, יש הבדל בין התחייבויות שנצפו להתחייבויות בפועל.

מוסי רז: קודם הוסיפו 6 מיליון ש"ח לבנייה כפרית, וכעת, לפי הבקשה הזאת, מורידים 7.5 ממנה מיליון ש"ח.

יעקב ליצמן: אני מעלה את בקשות מספר 448-447 להצבעה: הבקשות אושרו.

יעקב ליצמן: נעבור לדון בבקשה מספר 449.

משה גפני: אני מבקש להבין את הבקשה: מעבירים כסף לפיתוח תשתיות ליישובי מיעוטים ולסיוע באזורי עדיפות לאומית ומורידים מוותיקים ומחסרי דירה?

רותם פלג: זה איננו נכון.

מוסי רז: אני מבקש להפנות את תשומת הלב: כתוב בכותרת שהנושא הוא העברה לבדואים, אבל הסכום הגדול ניתן למתנחלים – 380 מיליון.

יעקב ליצמן: אולי גם הבדואים הם מתנחלים.

משה גפני: מדובר בהפחתה של 425 מיליון ש"ח מעולים חדשים ומאנשים חסרי דירה, ובהוספה של 5 מיליון ש"ח לקיבוצים, 40 מיליון ש"ח למבצע לעולי אתיופיה, 380 מיליון ש"ח לאזורי עדיפות לאומית ו200,000- ש"ח לפיתוח תשתיות ביישובי המיעוטים – וזאת הוצאה המותנית בהכנסה.

רותם פלג: זה הביצוע, זה המצב.

משה גפני: האם לא היה ביצוע?

נחום לנגנטל: זה פשוט: כתבו כאן 200,000 ש"ח למיעוטים כי חשבו שח"כ ברכה יֵשב כאן; וכתבו 5 מיליון ש"ח לקיבוצים כי יודעים שח"כ וילן כאן.

יוסף יצחק פריצקי: ומה לגבי האתיופים?

יוסף יצחק פריצקי: חשבו שאני אשב כאן?

רותם פלג: מדובר בשני נושאים נפרדים – בדואים ואשראי.

רותם פלג: הסעיף שח"כ גפני דיבר עליו הוא סעיף האשראי והוא על פי הביצוע בפועל.

מוסי רז: הביצוע בפועל היה יותר ממה שחשבו?

רותם פלג: הוא היה פחות ממה שחשבו.

אבשלום וילן: הסכום הגדול קשור למבצע של השר שרנסקי?

מוסי רז: אבל השר היה כאן לפני שבוע ואמר שהסכום הוא 200 מיליון ש"ח.

רותם פלג: אני חוזר ומבהיר: זהו סעיף של אשראי, זה כסף שחוזר למדינה בסופו של דבר.

רותם פלג: הוא לא נספר בגירעון.

משה גפני: מהו הסכום המצוין לגבי עולים חדשים?

רותם פלג: זהו ביצוע בפועל בסעיף המשכנתאות.

רותם פלג: מדובר באשראי ולא בסבסוד או מענקים.

משה גפני: ובמשכנתאות היה עודף?

רותם פלג: בצד האשראי – כן.

מוסי רז: השר שרנסקי לוקח כסף מהעולים החדשים ונותן אותם להתנחלויות.

יוסף יצחק פריצקי: הוא לוקח את העולים להתנחלויות.

יעקב ליצמן: אני מבקש להעלות את הבקשה להצבעה.

יוסף יצחק פריצקי: אינני מבין את הבקשה.

יוסף יצחק פריצקי: אני מבקש התייעצות סיעתית עד מחר כדי שפקידי האוצר יבהירו מה הולך לאיפה.

יעקב ליצמן: אני מסכים להתייעצות סיעתית של חמש דקות.

יוסף יצחק פריצקי: המטרה איננה לעכב את הדברים אלא להבין אותם.

יוסף יצחק פריצקי: אני מבקש שנציג משרד האוצר יגיע הנה מחר ויבהיר את הדברים.

יוסף יצחק פריצקי: יש כאן אנשים מודאגים.

רחמים מלול: למה הכוונה בסעיף "ותיקים חסרי דירה"?

עופר חוגי: אני חוזר ומבקש לקבל מסמך המפרט מה קרה בכל תכנית, מה יצא ומה נכנס, לגבי כל הסעיפים.

יעקב ליצמן: אילו סעיפים?

עופר חוגי: אני מבקש פירוט לגבי כל סעיפי התכניות.

עופר חוגי: אני רוצה לדעת ממי גרעו כספים.

משה גפני: משרד השיכון אומרים שיש חסר בביצוע.

עופר חוגי: זה לא היה כך בשנה שעברה.

יעקב ליצמן: בכל שנה זה אותו דבר.

יעקב ליצמן: אריאל לוין: בתקציב יש אשראי של 3.5 מיליארד ש"ח.

יעקב ליצמן: לרוב ההתאמות נעשות במהלך השנה.

יעקב ליצמן: אך כאן, גם בגלל המבצע, כל ההתאמות נעשות כעת.

יעקב ליצמן: מתאימים את התקציב לביצוע בפועל.

יעקב ליצמן: אלה הלוואות בלבד, רק אשראי.

עופר חוגי: האם יש מענקים ברזרווה שלא נוצלו?

רותם פלג: נושא המענקים נדון בפנייה קודמת.

רותם פלג: כעת מדובר באשראי.

אבשלום וילן: כלומר, הרוב כבר ניתן, נכון?

אבשלום וילן: השר שרנסקי קיים מבצע להתנחלויות, הוציא את הכסף, ואנחנו חותמת גומי.

אבשלום וילן: זאת המשמעות של הדברים.

יעקב ליצמן: קיבלתי מכתב מהאוצר שלפיו אם לא נעביר פניות, יפסיקו את האשראי.

עופר חוגי: נכון, כי הבנקים משלמים כל הזמן.

מוסי רז: כל גורם אחר מגיע לוועדה כדי לאשר סכומים פעוטים ממש, אבל השר שרנסקי מוציא סכומים אדירים ואיננו מגיע.

משה גפני: ח"כ פריצקי אומר שהחרדים הם בשר תותחים: שלוקחים מהם את הכסף למשכנתאות ונותנים אותו להתנחלויות.

משה גפני: האם זה נכון?

יעקב ליצמן: זה לא יעלה על הדעת.

אבשלום וילן: זה נורא.

אבשלום וילן: השר פועל בלי ועדת הכספים, משתמש בכספי ציבור – ב380- מיליון ש"ח על דעת עצמו, בלי גיבוי.

אבשלום וילן: האם זה בסדר?

מוסי רז: לדעתי צריך להזמין את השר לכאן.

יוסף יצחק פריצקי: מעבר לבעיה האידאולוגית שיש לי לגבי מי שמתגורר בשטחים, יש לי בעיה גדולה עוד יותר עם עולים או חרדים – אנשים עניים ואומללים ששולחים לגור בשטחים כבשר תותחים.

יוסף יצחק פריצקי: זאת המשמעות, וזה לא בסדר.

נחום לנגנטל: מי שגר בשטחים הוא בשר תותחים?

נחום לנגנטל: ומה לגבי הדולפינריום?

יוסף יצחק פריצקי: היישוב תל ציון נמצא ליד רמאללה.

יוסף יצחק פריצקי: למה מיישבים שם?

יוסף יצחק פריצקי: אין מקום בנגב?

עופר חוגי: למה שלחו את העולים לאריאל?

יוסף יצחק פריצקי: אלה שעוברים לגור שם מתוך אידאל – זה עניין אחר.

נחום לנגנטל: אינני מאמין שיש חרדי אחד שמתגורר בעמנואל בניגוד לרצונו.

מוסי רז: כל החרדים שם אינם רוצים בכך.

יעקב ליצמן: אנחנו נדחה את הדיון בבקשה זו לישיבה הבאה.

יעקב ליצמן: נשמע הסבר על הדברים, ואם הוא לא יהיה מקובל עלינו – נדחה.

משה גפני: היו"ר דוחה את המועד על פי בקשתו של ח"כ פריצקי?

יעקב ליצמן: לא, יש כאן כמעט בקשה פה אחד לדחות.

יעקב ליצמן: נדון כעת בבקשה מספר 459.

מוסי רז: אני מעיין בבקשה 459.

מוסי רז: כמעט כל ההעברות כאן הן לאבטחת מתנחלים במזרח ירושלים.

מוסי רז: זאת הבעת אי אמון במשטרה.

יעקב ליצמן: המשטרה היא שמבקשת להעביר את הפעילות.

מוסי רז: אולי ישלמו לחברה פרטית שתכבוש את עזה?

מוסי רז: האם מדובר בהרשאה להתחייב?

אסף רגב: כן, בלבד.

אסף רגב: מוסי רז: מדוע עלתה האבטחה במזרח ירושלים?

אסף רגב: האם לא ידעו מראש כמה הדבר יעלה?

אריאל לוין: אני מבהיר שכמות המאבטחים עלתה בגלל האיומים האחרונים, והכול נעשה בהמלצת המשטרה.

אריאל לוין: זהו תכתיב של המשטרה.

מוסי רז: ב31- במרץ אושר התקציב, האם לא ידעו אז שיש אירועים?

יעקב ליצמן: נראה שההסבר לא יעזור הפעם, כי לא נבין זאת ממילא.

עופר חוגי: אני מבקש לשאול על סעיף מימון הקמת מוסדות ציבור למבני דת.

יוסף יצחק פריצקי: כן, האם זוהי עבודת הוועדה הבין-משרדית?

אסף רגב: לא.

אסף רגב: זה סך הכול התקציב.

אריאל לוין: זה איננו קשור לוועדה הבין-משרדית למרות שהיא נמצאת באותה תכנית.

יוסף יצחק פריצקי: איפה יושבת הוועדה הזאת?

אסף רגב: הוועדה יושבת במשרד השיכון, ופועלת בשיתוף פעולה עם משרד הדתות.

אסף רגב: אני מבהיר שהבקשה איננה קשורה לוועדה.

משה גפני: מדובר במוסדות ציבור ולא במבני דת.

עופר חוגי: נאמר שהתקציב הזה איננו קשור לוועדה.

עופר חוגי: אם כן, מה בונים לפיו?

רחמים מלול: האם אלה מקוואות לפי החלטת ועדת ברודט?

אסף רגב: לא.

יעקב ליצמן: אני מציע שהפקידים ימסרו את הקריטריונים.

יעקב ליצמן: נקיים כעת הצבעה.

עופר חוגי: אני מבקש שהחומר יועבר עד מחר.

יעקב ליצמן: אינני מסכים לכך.

יעקב ליצמן: אם ח"כ חוגי מוכן להפיל את הבקשה, שיצביע נגד.

רחמים מלול: יש כאן סעיף הנוגע לפיתוח תשתיות ביישובי מיעוטים.

רחמים מלול: מדוע יש בו הפחתה?

מוסי רז: כדי לממן את האבטחה של המתנחלים.

מוסי רז: מדוע הפחיתו מהעולים?

מוסי רז: כנ"ל?

מוסי רז: ולמה מקצצים 6 מיליארד?

מוסי רז: כי הכסף הוצא שם.

עופר חוגי: אני מבקש לקבל את הקריטריונים עד מחר.

יוסף יצחק פריצקי: חוץ מקריטריונים, אני מבקש לדעת מה בנו השנה, לאן הלך הכסף.

אבשלום וילן: החברים מבקשים לקבל נתונים כמה מקוואות נבנו לש"ס וכמה למפד"ל?

מוסי רז: בשבות רחל נבנו ארבעה מקוואות ובחולון – אחד.

מוחמד ברכה: אני מבקש לשמוע את התשובה לשאלתו של ח"כ מלול.

יעקב ליצמן: אם כן, הפקידים יעבירו מחר מידע, ואנחנו מבקשים התייחסות גם לנושא ההפחתה לתשתיות ביישובי מיעוטים.

אסף רגב: מדובר ביתרת כספים שלא תנוצל בשנת 2001 ביישובי המיעוטים.

רחמים מלול: מדוע היא לא תנוצל?

עופר חוגי: אפשר לבנות בה בתי כנסת, מקוואות.

עופר חוגי: שמעתי שהקיבוצים מבקשים לבנות בתי כנסת אצלם.

יעקב ליצמן: אני מבקש לקיים הצבעה.

רחמים מלול: אנו מבקשים לקיים התייעצות סיעתית.

יעקב ליצמן: אם כן בעוד כמה דקות תהיה הפסקה, יינתנו חמש דקות להתייעצות סיעתית, ונחזור לבקשה הזאת אחר כך.

יעקב ליצמן: אנחנו עוברים לבקשות מספר 307, 324 ו325- של משרד החקלאות.

חיים פרננדז: הפנייה הזאת קושרת בין שלושה סעיפים: סעיף 33, סעיף 32 וסעיף 72.

חיים פרננדז: מטרתה לתקצב את כל סעיפי השכר במשרד החקלאות.

חיים פרננדז: לצורך כך גויסו תקציבים שלא נוצלו והופשרה רזרווה להתייקרויות.

רחמים מלול: מדוע התמיכות לא חולקו?

חיים פרננדז: בסעיף 32 כל התמיכות חולקו, ונשארה רק הרזרווה להתייקרויות.

חיים פרננדז: העברנו אותה לסעיף השכר.

יוסף יצחק פריצקי: במשרד החקלאות הכול הוא לשכר?

יוסף יצחק פריצקי: כולל שירותים וטרינריים, מחקר?

חיים פרננדז: נכון.

חיים פרננדז: נחתם הסכם בעניין זה.

יעקב ליצמן: אני מעלה להצבעה את הבקשות מספר 307, 324 ו325-: הבקשה אושרה .

יעקב ליצמן: נעבור כעת לבקשות מספר 315 ו322-.

חיים פרננדז: הפנייה הזאת קושרת בין סעיפים 32 ו33-: העברה של מיליון ש"ח לסעיף 33.

חיים פרננדז: נוסף על כך יש תקצוב בתוך סעיף 33.

חיים פרננדז: הפעילויות המתוקצבות הן תגבור יחידת ההדרכה החקלאית, השירותים הוטרינריים, הגנת הצומח – בעצם רוב יחידות המשרד.

יוסף יצחק פריצקי: למה הכוונה ב"תגבור חיטה מקומית" בסעיף 3699?

יוסף יצחק פריצקי: חיים פרננדז: אסביר זאת: במסגרת מלאי החירום המדינה מחזיקה חיטה.

יוסף יצחק פריצקי: מדי שנה היא חותמת על הסכם עם קבלן לתקופה של כשנה, והוא מחזיק את המלאי.

יוסף יצחק פריצקי: זהו מימון החזקת המלאי והוצאות המימון.

יוסף יצחק פריצקי: מחדשים את המלאי פעם בשנה.

יוסף יצחק פריצקי: הדבר נעשה בשיתוף עם משרד הביטחון.

יעקב ליצמן: אני מעלה להצבעה את הבקשות מספר 315 ו322-: הבקשות אושרו.

יעקב ליצמן: נעבור כעת לבקשה מספר 402.

חיים פרננדז: הפנייה נועדה לבצע שינויים פנימיים בתקציב משרד החקלאות, כולל השתתפות נציבות המים במשרד.

חיים פרננדז: מדובר באגף הדיג ובמנהל המחקר חקלאי.

חיים פרננדז: הגוף מבצע מחקרים בנושא מים.

יוסף יצחק פריצקי: למה מתייחס הסעיף "מכוני מחקר"?

יעקב ליצמן: אני מעלה להצבעה את בקשה מספר 402: הבקשה אושרה.

יעקב ליצמן: אנו עוברים לבקשה מספר 482.

חיים פרננדז: הבקשה נועדה לבצע שינויים בתקציב התמיכות של משרד החקלאות, כולל תקצוב של 28 מיליון ש"ח למימון התמיכה האזורית השנתית בשטחי החיטה.

חיים פרננדז: השנה, בגין שנת השמיטה, התמיכה כפולה: גם השלמה ממחיר המספוא למחיר החיטה – התמיכה החריגה; וגם השלמה ממחיר חיטה ל82%- מעלויות הייצור - כמו בכל שנה.

יוסף יצחק פריצקי: משלימים ממחיר מספוא למחיר חיטה משום שהמאפיות סירבו לקבל את התוצרת.

יוסף יצחק פריצקי: זאת הבעיה.

אבשלום וילן: מי שנפגע הם החקלאים.

יוסף יצחק פריצקי: מי שנפגע הוא משלם המסים.

יעקב ליצמן: אני מעלה להצבעה את בקשה מספר 482: הבקשה אושרה.

יוסף יצחק פריצקי: אני מבקש רוויזיה בתוך חמש דקות.

משה גפני: האם ח"כ פריצקי רוצה לקלקל לחקלאים?

נחום לנגנטל: מקומות ששומרים על שנת השמיטה לפי ההלכה אינם יכולים לספק חיטה.

משה גפני: הכסף איננו מיועד רק לתשלום בגין שמיטה, אלא גם לנושאים אחרים.

משה גפני: ובזכות החקלאים ששמרו על שנת השמיטה כהלכתה יורד גשם השנה.

יעקב ליצמן: נדון בבקשה מספר 411 בנוגע לזבוב הים.

חיים פרננדז: אפרט את הבקשה: הפנייה נועדה לבצע שינויים בתקציב משרד החקלאות והיא כוללת תקצוב של 5 מיליון ש"ח במזומן לתגבור פרויקט הדברת זבוב הים התיכון.

חיים פרננדז: מדובר בעיקר בהדברות במטעים ובפרדסים.

חיים פרננדז: הנושא השני הוא השלמת מענק למגדלי פרחים בגין תכניות השקעה משנת 1996.

יעקב ליצמן: היה צריך לקיים דיון בנושא זה, אבל נוותר עליו כעת.

יעקב ליצמן: אני מעלה להצבעה את בקשה מספר 411: הבקשה אושרה.

אוון קרשנר: אני מזכיר לוועדה שיש שתי בקשות מעוכבות.

משה גפני: המון כסף בבקשות שאנחנו דנים בהן הולך למשכורות, כמה מהמשתכרים חרדים?

אבשלום וילן: ח"כ גפני, עליך לדאוג לכולם, כך אמרת בריאיון עמך.

משה גפני: לכן אני מצביע בעד.

נחום לנגנטל: החרדים לא רוצים לעבוד.

משה גפני: זה לא נכון, אני מכיר אנשים שרוצים לעבוד, האם אתה מוכן להכניס אותם לעבודה, ח"כ לנגנטל?

יעקב ליצמן: נצא כעת להפסקה קצרה.

יעקב ליצמן: (הפסקה).

נחום לנגנטל: אני מחדש את הדיון.

נחום לנגנטל: נתחיל בבקשה מספר 453 של משרד הדתות.

יוסף יצחק פריצקי: הבקשה ברורה.

יוסף יצחק פריצקי: ההסבר ברור.

יגאל גדרון: מדובר בשינויי תקציב פנימיים במשרד הדתות הכוללים שינויים בתמיכה בישיבות ובסעיף הנהלת בתי הדין הרבניים.

משה גפני: אני מבקש לדעת מדוע מורידים כסף מהוועדה הבין-משרדית להקמת מבני דת, לאן מעבירים אותו?

משה גפני: האם חסר כסף בבתי הדין הרבניים?

יגאל גדרון: מדובר במכוני גיור.

משה גפני: כלומר, מורידים מבתי עלמין וכו', כדי להוסיף לשם?

משה גפני: מורידים 7 מיליון ש"ח מבתי הדין השרעיים והדרוזיים?

משה גפני: מדוע?

משה גפני: הבנתי ממר גדרון שלוקחים כסף מבתי הקברות.

משה גפני: האם רוצים לקבור בו את מכוני הגיור הרפורמיים?

יגאל גדרון: הכסף למכוני הגיור לא נלקח מסעיף בתי העלמין השרעיים והדרוזיים.

יגאל גדרון: הוא ניתן במטרה למכוני הגיור.

יגאל גדרון: הסעיף השני שמתוקצב כאן הוא תמיכה בישיבות.

יגאל גדרון: הכול בהסכמת משרד הדתות.

משה גפני: אני מבקש לומר כמה דברים: מדובר במכוני גיור שמשותפים למי שלועג ורוצה להפוך את הדת היהודית למין אפיזודה שאיננה קיימת.

משה גפני: מה שהרפורמים והקונסרבטיבים עושים הוא לתקוע סכין בגבה של היהדות.

משה גפני: אם נאשר כעת כסף לכך, יוקמו מכוני גיור שהופכים את כולנו ללעג ולקלס.

משה גפני: לאורך כל ההיסטוריה היהודית היו רפורמים כאלה.

משה גפני: בכל פעם קראו להם בשם אחר.

משה גפני: הם רצו לקעקע כל זיק של יהדות מעם ישראל.

משה גפני: המצב הזה, שהמשרד לענייני דתות נותן כסף למכונים הללו, משמעותו שרוצים לחסל את העם היהודי.

משה גפני: האם חושבים לקנות את נושא מכוני הגיור בזכות ההעברות לישיבות?

משה גפני: זה לא בא בחשבון.

משה גפני: אני אצביע נגד תקציב הישיבות אבל גם נגד תקציב מכוני הגיור.

משה גפני: אינני דואג לילדים שלי, אלא לילדים ברחוב אלנבי בתל-אביב.

נחום לנגנטל: אני מבקש להגיב במשפט אחד: ראשית אני מסכים למה שאומר ח"כ גפני לגבי התנועה הרפורמית.

משה גפני: אבל אתם משתפים אתם פעולה.

נחום לנגנטל: אבל ועדת נאמן החליטה את מה שהחליטה.

משה גפני: גועל נפש.

משה גפני: אנסו את העם היהודי.

משה גפני: נאמן עשה שני דברים: הוא גם אמר על בני הישיבות שהם טפילים – ביטוי שנכנס לסלנג הישראלי; וגם נתן לגיטימציה לרפורמים.

משה גפני: לכן הפכתי את הצעת ועדת נאמן להצעת אי-אמון בממשלה.

נחום לנגנטל: לדעתי זה חלק מעניין סביר, אלה אולפנים ליהדות ואין מדובר כאן בגיור.

משה גפני: אני קורא לכם לא לשתף עמם פעולה.

אבשלום וילן: אני חולק על ח"כ גפני לאורך כל הדרך.

אבשלום וילן: בארצות הברית רוב היהודים רפורמים.

אבשלום וילן: אם מדברים על אחדות העם צריך לבצע את הדברים וגם לתת להם ביטוי כספי.

אבשלום וילן: אני אינני יהודי רפורמי, אלא יהודי חופשי.

אבשלום וילן: אבל אי אפשר לתקצב חלק אחד ולא לתקצב חלק אחר.

משה גפני: איש איננו מערער על מי שהוא יהודי, כולל היהודים הרפורמים והקונסרבטיבים בארצות הברית.

משה גפני: ישראל, אף על פי שחטא ישראל הוא.

משה גפני: כאן מדובר בגיור: בגוי שרוצה להיכנס לעם היהודי.

משה גפני: לקיבוץ לא נכנסים בלי ועדה, אבל כאן הופכים ללעג ולקלס את הכניסה לעם היהודי.

משה גפני: ח"כ לנגנטל טוען שאין מדובר בגיור אלא במכוני גיור.

משה גפני: הרפורמים רוצים לגיטימציה, הם רוצים שיישבו עמם אנשים חובשי כיפות, כדי שהשלב הבא יהיה חיסול של העם היהודי.

משה גפני: הם רוצים לתקוע סכין בגב היהדות.

נחום לנגנטל: הנקודה ברורה.

נחום לנגנטל: אני מעלה להצבעה את בקשה מספר 453: הבקשה אושרה.

משה גפני: אני מבקש רוויזיה.

נחום לנגנטל: בסדר, בעוד חמש דקות תהיה רוויזיה.

נחום לנגנטל: נעבור כעת לבקשה מספר 349, של משרד התקשורת.

רביב סובל: מדובר בבקשה להתאים את הסעיפים לפרויקטים שהמשרד רוצה להוציא.

רביב סובל: במסגרת זו מתקצבים בעיקר את סעיף הקבלנים והשיפוצים במשרד.

רביב סובל: מדובר בשיפוצים של הבניין ברחוב יפו, מול העירייה, שהוא בניין של המשרד.

רביב סובל: זהו בניין עתיק מימי המנדט שיעבור שיפוצים.

רביב סובל: כמו כן מתקצבים גירעון שכר בתקציב שיא כוח אדם, וכן מוסיפים הוצאה מותנית בהכנסה במנהל וארגון.

נחום לנגנטל: אני מעלה להצבעה את בקשה מספר 349: הבקשה אושרה.

נחום לנגנטל: לבקשת ח"כ גפני נדון כעת ברוויזיה על בקשה מספר 453.

משה גפני: אני קורא לח"כ לנגנטל, היו"ר, בקריאה של הרגע האחרון.

משה גפני: למרות שיש כאן תקצוב לישיבות, אינני מוכן בשום אופן שיקנו אותנו באמצעות כסף לישיבות.

משה גפני: לא מעניינים אותנו תלמידי הישיבות, ולא מקוואות ולא שום דבר: חשוב לנו העם היהודי.

משה גפני: במצב הזה, שאנשים שאינם דתיים יתחילו לחשוב שאולי הרפורמים מקובלים, אנו מתקרבים למצב של תקיעת סכין בגבו של העם היהודי.

משה גפני: אני פונה לח"כ לנגנטל, היו"ר, ומבקש ממנו להצביע אתי בעד הרוויזיה משום שהוא יהודי שומר מצוות.

נחום לנגנטל: אני חוזר על עמדתי:

נחום לנגנטל: אינני רואה בהעברה הזאת הכרה בארגונים הרפורמיים אלא מימוש של דו"ח נאמן לגבי המכונים בלבד.

נחום לנגנטל: הדיון עצמו נעשה בבתי דין רבניים אורתודוכסיים לחלוטין, ואינני רואה בכך פגיעה בערכי הדת.

נחום לנגנטל: אני מקיים הצבעה על הרוויזיה לגבי בקשה מספר 453: הרוויזיה נפלה.

משה גפני: בושה לחברה בישראל היום.

אבשלום וילן: מה לעניין הבקשה על החיטה, שגם לגביה התבקשה רוויזיה?

אבשלום וילן: כוונתי לבקשה מספר 482.

יוסף יצחק פריצקי: אני מוחק את הרוויזיה.

נחום לנגנטל: הרוויזיה נמחקה.

נחום לנגנטל: נעבור לבקשה מספר 352.

רביב סובל: מדובר בתקציב בנק הדואר ושינויים בהיקף פעולותיו.

רביב סובל: מגדילים את גג ההוצאה ואת גג ההכנסות, כדי להתאימו לפעילות.

יוסף יצחק פריצקי: יש כאן תוספת של 261,000 ש"ח לשכר ונכתב "עלות פרישתו של מנהל הבנק".

יוסף יצחק פריצקי: מיהו מנהל הבנק?

יוסף יצחק פריצקי: רביב סובל: שמו מר אלמוג.

יוסף יצחק פריצקי: הוא המנהל הקודם ופרש.

יוסף יצחק פריצקי: במסגרת הפרישה משלמים לו חופשה צבורה, פדיון ימי מחלה, ימי חופשה וכו'.

יוסף יצחק פריצקי: הוא עובד ותיק ביותר, יש לו זכויות משנים רבות, ולכן ההוצאות גבוהות.

יוסף יצחק פריצקי: הכסף לכך מגיע מהרזרווה.

נחום לנגנטל: אני מעלה להצבעה את בקשה מספר 352: הבקשה אושרה.

נחום לנגנטל: נדון כעת בבקשה מספר 474, שירותי כוח אדם וייעוץ.

יגאל גדרון: מדובר בשינויים פנימיים במשרד הדתות על פי בקשתו.

משה גפני: אינני מבין זאת.

משה גפני: יש תלונה ששירותי הדת נשחקים.

נחום לנגנטל: אני מבקש שנצביע על כך.

נחום לנגנטל: הרפרנט הסביר שמדובר בשינויים פנימיים.

נחום לנגנטל: אני מעלה להצבעה את בקשה מספר 474: הבקשה אושרה.

נחום לנגנטל: הבקשה הבאה שתידון היא בקשה מספר 334, של משרד התחבורה.

נחום לנגנטל: יש לנו זכות לשמוע רפרנט של משרד התחבורה ולא של משרד האוצר.

נחום לנגנטל: זוהי זכות גדולה.

הרצל בן יהושע: זוהי בקשה שמטרתה להעביר מזומן לפרויקט איילון צפון.

הרצל בן יהושע: המבצעת היא חברת נתיבי איילון.

יוסף יצחק פריצקי: הכוונה להשלמת הקטע שאחרי הרצליה, נכון?

ולדימיר סימון: זה הקטע ההמשכי, הצפוני יותר, מ"שבעת כוכבים" צפונה.

הרצל בן יהושע: הנקודה הסופית היא עד נתניה.

הרצל בן יהושע: הבקשה נוגעת לתשלום לחברת נתיבי איילון שמבצעת את החלק הזה של הכביש.

הרצל בן יהושע: זו העברה מכבישים בין עירוניים.

נחום לנגנטל: מבחינה היסטורית, הייתה מחלוקת בין מע"צ לבין נתיבי איילון מי אחראי לקטע הזה.

נחום לנגנטל: הייתה החלטה של היועץ המשפטי לממשלה בזמנו שהאחריות היא של מע"צ והביצוע הוא של נתיבי איילון.

נחום לנגנטל: אני מבהיר שמע"צ, עוד לפני שנכנסה למשרד התחבורה, דרשה שנתיבי איילון יצטמצמו רק בתוך המטרופולין, אבל הכביש הזה כבר יוצא ממנו.

ולדימיר סימון: כעת מע"צ נמצאים באותו משרד.

נחום לנגנטל: אני מעלה להצבעה את בקשה מספר 334: הבקשה אושרה.

נחום לנגנטל: אנחנו עוברים לבקשות מספר 364-363.

הרצל בן יהושע: מטרת הבקשה היא להתאים את תקציב השכר של מע"צ.

הרצל בן יהושע: התקציב מתוקצב בחסר והפנייה באה להסדיר זאת.

עופר חוגי: כמה עובדים של חברות כוח אדם יש במע"צ?

עופר חוגי: מה יקרה להם?

עופר חוגי: הם יפוטרו או שיועסקו כקבועים?

ולדימיר סימון: יש כ45- איש.

ולדימיר סימון: לגבי העסקתם, נפעל לפי החוק.

ולדימיר סימון: חלק ייקלטו במע"צ.

יעקב ליצמן: אני חוזר לנהל את הישיבה ומעלה להצבעה את הבקשות מספר 364-363: הבקשות אושרו.

יעקב ליצמן: הבקשה הבאה שתידון כעת היא בקשה מספר 435.

הרצל בן יהושע: מטרת הבקשה היא לאפשר להתחייב לשדרג את קו הרכבת לבית שמש, הקיים כבר.

אבשלום וילן: האם לא הייתה החלטה עקרונית שקודם כל מפעילים את הקווים הישנים?

הרצל בן יהושע: צריך לשפר את הקו הקיים כדי לאפשר את הפעלתו.

הרצל בן יהושע: אני מבהיר שזה הקטע הראשון של שדרוג הקו הישן.

הרצל בן יהושע: אינני יודע מתי תסתיים העבודה על הקו כולו.

יעקב ליצמן: אני מעלה להצבעה את בקשה מספר 435: הבקשה אושרה.

יעקב ליצמן: הבקשות הבאות הן בקשות מספר 439-438.

הרצל בן יהושע: העברת הכסף נועדה לאפשר תקצוב של מחלף משה דיין.

יעקב ליצמן: אני מעלה להצבעה את בקשות מספר 439-438: הבקשות אושרו.

יעקב ליצמן: נדון כעת בבקשה מספר 393.

אלעד דמארי: הפנייה נועדה לאפשר תגבור פעולות של פיתוח מוסדות הכשרת כוח אדם בתיירות.

אלעד דמארי: זוהי העברה של 208,000 ש"ח לתשתית הכשרת כוח אדם בתיירות.

אלעד דמארי: יש כמה בתי ספר להכשרת עובדים לתיירות, בעיקר מלון תדמור בהרצליה.

יעקב ליצמן: אני מעלה להצבעה את בקשה מספר 393: הבקשה אושרה.

יעקב ליצמן: נדון בבקשה מספר 403.

אלעד דמארי: זוהי הפנייה המסכמת לסוף השנה.

אלעד דמארי: היא נוגעת ראשית לרכישת מכונית ממוגנת לשר התיירות החדש, שנית לתחילת עלות המעבר של המשרד לבניין ג'נרלי, וכן מעט לשכר לשכות בחו"ל.

אבשלום וילן: השר בני אלון לא נסע במכונית ממוגנת כשהיה חבר כנסת?

נחום לנגנטל: לא.

יעקב ליצמן: איננו מתנגדים למכונית ממוגנת.

אבשלום וילן: אינני מתנגד, אך לא ברור לי מדוע לא הייתה לשר מכונית כזאת כשהיה חבר כנסת.

יעקב ליצמן: בוועדת הכנסת הצעתי לדון במיגון מכוניות לחברי הכנסת.

יעקב ליצמן: הצעתי שיהיה מלאי של מכוניות ממוגנות, ואפשר יהיה לקבל את המכוניות ליום אחד.

עופר חוגי: אני מבקש לשאול מתי ייכנס לתוקף סבסוד הארנונה לבתי המלון הסגורים?

אלעד דמארי: זהו איננו סבסוד אלא השתתפות בהוצאות הארנונה יחד עם הרשות המקומיות, שתחול על כל בתי המלון.

עופר חוגי: אבל הבנתי שמיום 1 בינואר 2001 בתי המלון האלה הפסיקו לשלם ארנונה.

אלעד דמארי: היה סיכום עם המלונאים לגבי שנת 2001.

אלעד דמארי: כאמור, אחרי הדיונים עם המלונאים הושג סיכום לעניין שנת 2001.

אלעד דמארי: בינתיים שולם הרבעון הראשון של השנה.

אלעד דמארי: תקנות המנכ"ל מתפרסמות היום או בימים הקרובים.

אלעד דמארי: אפשר יהיה להתקדם בנושא.

עופר חוגי: האם יהיה פטור מלא למלונות?

אלעד דמארי: אם מדובר ברשות שעומדת בקריטריונים, תהיה הנחה של 66%, כמו שנקבע ברבעון הראשון.

אלעד דמארי: המדינה משתתפת בחצי מזה.

עופר חוגי: האם יהיה סבסוד ארנונה לבתי מלון סגורים?

אלעד דמארי: בנושא הזה אי אפשר להבחין בין בתי מלון סגורים או פתוחים כי מדובר בארנונה.

אלעד דמארי: לגבי סבסוד ומענקים אחרים, אינני יודע אם יש מקום לתת מענק דווקא למלון שסגר ולא למלון שחורק שיניים וממשיך להתמודד עם המצב.

אלעד דמארי: יש מסגרת כוללת של סיוע, שיש בה שלושה אלמנטים: הקלה בארנונה, קרן שיווק – שמלונות סגורים לא ייהנו ממנה, והלוואות למלונאות.

יעקב ליצמן: אני מעלה להצבעה את בקשה מספר 403: הבקשה אושרה.

יעקב ליצמן: אנו עובדים לדון בבקשה מספר 417.

אלעד דמארי: מדובר בקרן הלוואות למלונות בהיקף של 400 מיליון ש"ח.

אלעד דמארי: שר האוצר החליט על מתן ערבות מדינה לקרן ההלוואות בסך 400 מיליון ש"ח.

אלעד דמארי: אחד מהאלמנטים בקרן הוא סבסוד הריבית.

אלעד דמארי: יש כאן הרשאה להתחייב לסבסוד הריבית.

יוסף יצחק פריצקי: האם זו תהיה ריבית דולרית?

אלעד דמארי: לדעתי המלונות יבחרו ריבית דולרית, אבל זה כנראה יהיה גמיש.

עופר חוגי: מה הקריטריונים לחלוקה?

אלעד דמארי: מלון פעיל, זהו הקריטריון העיקרי.

אלעד דמארי: שיעור ההלוואות ייקבע לפי מפתח.

אלעד דמארי: יהיו קריטריונים כשהקרן תתחיל לפעול.

אלעד דמארי: היא תתחיל לפעול בעוד שבועיים.

עופר חוגי: איך קרן יכולה לפעול ללא קריטריונים?

עופר חוגי: יש צורך בשנה לפחות כדי לגבש את הקריטריונים.

עופר חוגי: היו"ר יעקב ליצמן: זה לא נכון, אלה אינן ישיבות.

אבשלום וילן: ישיבה איננה מייצרת כלום, אבל כאן אפשר להשוות את הדברים יותר בקלות, זה גוף כלכלי.

עופר חוגי: ישיבה מייצרת יותר מפקולטה, יותר מחלק מהפקולטות - למשל אלה שלומדים בהן ספרות.

יעקב ליצמן: זוהי חריגה מהדיון.

יעקב ליצמן: אני מעלה את בקשה מספר 417 להצבעה: הבקשה אושרה.

יעקב ליצמן: אנו עוברים לבקשות מספר 419-418.

יוסף יצחק פריצקי: אסביר את הדברים: פנייה זו נועדה להעביר כסף מסבסוד אשראי לסעיף הוצאות שונות על מנת לאפשר מניות של חברה לפיתוח התיירות על ידי המדינה בעקבות סגירת החברה.

אלעד דמארי: זאת רכישה של מניות חפ"ת, חברה ממשלתית שנמצאת בהליכי סגירה זה זמן מה.

אלעד דמארי: היא משלמת את המחויבויות השוטפות שלה.

אלעד דמארי: יש תהליך חשבונאי שלפיו המדינה קונה את המניות מהחפ"ת ואחר כך מקבלת את הכסף בחזרה, מהנכסים, בעת סגירת החברה.

אלעד דמארי: זהו מהלך נדרש.

יוסף יצחק פריצקי: ממי קונים את המניות?

יוסף יצחק פריצקי: החברה היא של המדינה, לא?

אלעד דמארי: יש גם מניות של גופים אחרים: המלונאים ואחרים.

אלעד דמארי: אינני בקיא בפרטים, אבל זהו הליך חשבונאי לחלוטין.

יעקב ליצמן: אני מעלה להצבעה את הבקשות מספר 449-448: הבקשות אושרו.

יעקב ליצמן: הבקשה הבאה שתידון היא בקשה מספר 413 של משרד התחבורה.

יעקב ליצמן: הבקשה מחולקת כעת לחברי הוועדה.

הרצל בן יהושע: אלה שינויים פנימיים בתקציב פיתוח משרד התחבורה ומע"צ, וכולל בעיקר העברת כסף למרכז לתחבורה ולחניית לילה של הרכבת הקלה.

הרצל בן יהושע: וכן יש כאן הרשאה להתחייב לגבי איילון צפון – קודם עברה הבקשה לגבי המזומן.

יעקב ליצמן: אני מעלה להצבעה את בקשה מספר 413: הבקשה אושרה.

יעקב ליצמן: נדון כעת בבקשה מספר 490 של משרד הדתות, שנוספה כעת.

יוסף יצחק פריצקי: אני מבקש לשאול שאלה ראויה ונכונה: אינני מבין מה הולך כאן.

יוסף יצחק פריצקי: אם הכסף הזה הגיע, מדוע חיכו אתו עד עתה?

יוסף יצחק פריצקי: ואם הכסף לא הגיע הרי שלכאורה האוצר נראה כמי שנכנע לסחטנות.

יוסף יצחק פריצקי: אני מבקש מהרפרנט להסביר לי את המצב.

יוסף יצחק פריצקי: אם הכסף מגיע – למה היה צריך לעבור את דרך הייסורים הזאת?

יגאל גדרון: לא אשיב כאן במקום שר האוצר.

עופר חוגי: אבל חסר כאן כסף.

יוסף יצחק פריצקי: 13 מיליון ש"ח עברו בבקשה הקודמת.

יוסף יצחק פריצקי: אני זוכר את החשבונות טוב יותר מכם.

נחום לנגנטל: זה היה בהצעה שח"כ גפני התנגד לה.

יעקב ליצמן: מילא ששר האוצר התרגז בנושא הישיבות, וגם המנכ"ל מר מראני ואחרים, אבל למה חברי הכנסת מתרגזים?

יעקב ליצמן: אני מסכים לשאלתו של ח"כ פריצקי, היה צריך להעביר את הכסף לפני חודש.

יוסף יצחק פריצקי: אחת משתיים: אם הכסף לא מגיע לישיבות – הוא לא מגיע גם היום.

יוסף יצחק פריצקי: אין מקום להיכנע לסחטנות.

יוסף יצחק פריצקי: אבל אם הוא מגיע להן – למה היינו צריכים לעבור את כל התהליך הזה?

משה גפני: אני מבקש להצטרף לדברים של ח"כ פריצקי, לשם שינוי.

משה גפני: תקציב הישיבות הוא לפי תלמיד.

משה גפני: כבר ארבע שנים התקציב לא גדל ונשאר כמות שהוא, על אף החלטת ועדת בלומברג-גביש.

משה גפני: המשמעות היא שמשרד האוצר ידע מתחילת שנה מה ההיקף הכספי הנדרש, ואינני מדבר על גידול תלמידים באמצע השנה.

משה גפני: המשרד ידע שחסר כסף ושר האוצר החליט לתת את הכסף בסוף השנה – כמו שמשלמים כסף לכל עובדי המדינה, למורים ועוד.

משה גפני: אם שר האוצר היה שומע את מה שח"כ פריצקי אומר ומעביר את ההעברה בזמן – הוא היה חוסך ביזיון ממדינת ישראל.

משה גפני: יש במדינה די צרות ובעיות.

משה גפני: כולם היו שותקים ואיש לא היה אומר מילה, הוועדה לא הייתה עוסקת בכל מיני מניפולציות, הישיבות היו רעבות ללחם וכל המצב היה נמנע.

משה גפני: מדוע שאנחנו נתבזה ומשרד האוצר יתבזה?

משה גפני: מדוע המתח הזה?

משה גפני: אין לנו די מתח במדינה?

משה גפני: מדוע היה צריך לתקוף את היו"ר ואת כולנו?

משה גפני: גם היום ניסו לדחות את ההעברה ליום שלישי הקרוב.

משה גפני: מדוע?

משה גפני: לאיזה צורך?

משה גפני: אין הם מכירים בצערם של תלמידי חכמים, כדברי הגמרא.

משה גפני: הם לא יודעים איך הם חיים, ממה הם ניזונים.

משה גפני: הם בני ערובה על כל העברה שיש בוועדה.

יעקב ליצמן: אינני מבין: לא דיברתי עם שר האוצר כבר שבועיים, אבל אני קורא בעיתון ומבין שהוא מתנגד לביטול חוק הנגב.

יעקב ליצמן: אני מבין זאת, אצלו זה פריימריז, פוליטיקה.

יעקב ליצמן: אבל כאן מדובר בפת לחם.

משה גפני: וזהו תקצוב שוטף, לא חקיקה פרטית.

יעקב ליצמן: ופתאום על חוק משפחות ברוכות ילדים עומד תקציב המדינה.

עופר חוגי: לטענתי חסר בבקשה כסף.

יעקב ליצמן: לא, זהו כל הסכום.

יוסף יצחק פריצקי: מה מבין הציבור מהמהלך הזה?

יוסף יצחק פריצקי: אדם נורמלי מבין שהכסף לא הגיע, ואז יו"ר ועדת הכספים סחט ולחץ – והגיע כסף שלא הגיע.

יוסף יצחק פריצקי: הממשלה נכנעה למעשה בריונות.

יוסף יצחק פריצקי: מה הולך פה?

יעקב ליצמן: אסביר את הדברים, בלי התנגחויות: כשהתחלתי את המאבק, לפני כחודשיים וחצי, שאלתי באוצר את הפקידים על הכסף, והם לא אמרו שלישיבות לא מגיע הכסף – אלא אמרו שאין כסף.

יעקב ליצמן: אם היו אומרים כך, המאבק היה אחר.

יעקב ליצמן: אבל אם מגיע לישיבות כסף, ואין כסף, מדוע מגיע כסף למרכז המדידה, למשל?

יעקב ליצמן: על זה המאבק.

יעקב ליצמן: ואינני טוען שלא צריך מדידה.

יעקב ליצמן: אבל לנו נאמר שאין כסף.

יעקב ליצמן: כשהצבענו בעד תקציב המדינה במרץ אמרנו לשר האוצר שחסר תקציב לישיבות בגין חודשיים ויותר.

יעקב ליצמן: אמרנו זאת, גם יהדות התורה, גם מפד"ל וגם ש"ס.

יעקב ליצמן: שר האוצר הנוכחי - ואגב גם שר האוצר הקודם - אמר שהוא יודע שחסר כסף, ושבבוא הזמן הכסף יועבר.

יעקב ליצמן: בשנת 2000 גם היה חסר, והעבירו כסף.

יעקב ליצמן: אבל הפעם לא השכילו לעשות את הדברים נכון.

יעקב ליצמן: כי לא ניהלו את הכסף בשקט רב.

יעקב ליצמן: לשאלת ח"כ חוגי, אני מבהיר שהכסף כולו נמצא.

יעקב ליצמן: היה מאבק מיותר.

יעקב ליצמן: התקיפו אותי – למרות שזה עוזר לי, כי בפריימריז שלי עליתי.

יעקב ליצמן: זאת האמת.

יוסף יצחק פריצקי: מי יכול עליך, ח"כ ליצמן?

יעקב ליצמן: מצפה לי שבוע קשה יותר ממה שהיה עד עתה, והוא כולל גם את התקציב וגם את חוק משפחות ברוכות ילדים.

יעקב ליצמן: אני בטוח שלא כל מה שאני חושב לעשות, או שאעשה – לא החלטתי עדיין – ישמח את כולם.

יעקב ליצמן: היה מאבק מכוער מצד הגורמים נגדי.

יעקב ליצמן: לא היה צריך להגיע לכל זה.

יעקב ליצמן: נחום לנגנטל: אני מבקש לומר משהו לנציג האוצר, ולבקש ממנו להעביר את הדברים לממונים עליו: שר האוצר ומנכ"ל משרד האוצר בסופו של דבר הודו שהכסף צריך להיות משולם.

יעקב ליצמן: ואז הפכו את הקערה על פיה: לא עוד החרדים הסחטנים, אלא המדינה סחטנית כלפי החרדים.

משה גפני: לא המדינה, אלא משרד האוצר.

נחום לנגנטל: עד היום זאת הייתה דרך חד צדדית, וכעת היא פונה לצד השני.

נחום לנגנטל: אני מבקש לשאול את האוצר מתי תהיה הפעם הבאה?

יעקב ליצמן: בבוקר היה דיון בין משרד האוצר לבינינו – והוא אומר דרשני.

יעקב ליצמן: לא אתבטא בחריפות, משום שאנחנו עומדים לפני תקציב.

נחום לנגנטל: הסעיף הזה באמת מתוקצב בחסר גם הלאה, זה יקרה שוב בשנה הבאה.

משה גפני: זה לא יקרה השנה.

נחום לנגנטל: מה שקיים כאן הוא מנהל לא תקין לחלוטין.

נחום לנגנטל: מה לגבי שקיפות ספר התקציב?

נחום לנגנטל: מאחר שמדובר בחרדים אז כולם נמשכים לנושא כפרפרים לאור ורואים אותו.

נחום לנגנטל: אבל זה קורה הרבה, ברמה של מנכ"ל משרד פלוני למנכ"ל משרד האוצר.

נחום לנגנטל: גם שם יש התניות: אם סוללים כביש כזה, מקבלים משהו אחר וכו'.

נחום לנגנטל: סחר מכר בהעברות הוא דבר חמור מאוד.

נחום לנגנטל: אם הסעיף מתוקצב בחסר אני מציע לאנשי משרד האוצר לומר כאן שלא מגיע כסף לישיבות.

נחום לנגנטל: ננהל ויכוח, נקבל הכרעה והעניין ייגמר.

נחום לנגנטל: אבל כאן מתקצבים בחסר ומבטיחים שהכסף יגיע אחר כך.

נחום לנגנטל: את הכסף שהאדם הזה קיבל הוא מקבל חמש פעמים בעיתונות, כי מפשיטים אותו ערום ועריה.

אבשלום וילן: אני מבקש למסור הודעה אישית: בכוונתי להימנע בהצבעה הזאת כאקט מחאה.

אבשלום וילן: אם הגיע כסף לישיבות, ושר האוצר הקודם אמר שאכן הגיע כסף, וגם הבנתי שהייתה התחייבות – היה צריך לשלם זאת.

אבשלום וילן: ואם לא היה כסף לכך צריך היה לבקש תשלומים או הסדר אחר.

אבשלום וילן: אבל כאן שני הצדדים פעלו אחרת, גם שר האוצר של מדינת ישראל וגם ידידי יו"ר ועדת הכספים, ח"כ ליצמן.

אבשלום וילן: במשך חודש וחצי ח"כ ליצמן החזיק תקציבים גדולים כבני ערובה.

יעקב ליצמן: מה היית עושה במקומי, לו היית יו"ר ועדת כספים?

יעקב ליצמן: אבשלום וילן: ביום שאהיה יו"ר ועדת כספים אשבור את שיטת ההתניות.

יעקב ליצמן: היא אם כל חטאת, היא בושה למדינת חוק מתוקנת.

יעקב ליצמן: לא ניהלתי עסקים כך מעולם, ולא אנהל כך עסקים.

יעקב ליצמן: עדיף להתפטר מכל תפקיד ציבורי מליצור התניות.

יעקב ליצמן: זאת סחיטה.

יעקב ליצמן: אני מוכרח לומר שהאחריות היא קודם כל על שר האוצר ולא על יו"ר הוועדה.

יעקב ליצמן: אמרתי לאורך כל הדרך שהחרדים היו צריכים להצביע נגד הממשלה, לפרוש מהקואליציה או לאיים בפרישה ולעשות את כל מה שצריך.

יעקב ליצמן: אבל אי אפשר להחזיק את אזרחי מדינת ישראל כבני ערובה.

יעקב ליצמן: כמחאה על כך אמנע בהצבעה.

יוסף יצחק פריצקי: אני מציע הצעה לסדר: אני מציע שהיו"ר ידחה את ההצעה למחר, ושמחר יופיע כאן המנכ"ל.

יוסף יצחק פריצקי: אני אצביע בעד ההצעה הזאת – אבל לא ייתכן שהאוצר ימצא פתאום כסף.

יעקב ליצמן: הדיון הבא בוועדת הכספים הוא ביום שני הבא, אלא אם יהיו עוד העברות.

יעקב ליצמן: אני מעלה את בקשה מספר 490 להצבעה: הבקשה אושרה.

יוסף יצחק פריצקי: האם יש העברות למשרד התרבות?

יעקב ליצמן: לא, ביקשתי לעכב זאת.

יעקב ליצמן: יש בעיה.

יעקב ליצמן: אני רוצה לראות אם אפשר לפתור דברים.

יוסף יצחק פריצקי: יש מוסדות תרבות בירושלים שלא קיבלו כסף.

יוסף יצחק פריצקי: מנכ"ל משרד התרבות הבטיח בוועדה שעד יום ראשון הוא יעביר את הכסף, שאם לא כן הוא מתפטר.

יוסף יצחק פריצקי: שאלתי באיזה יום ראשון מדובר, כי אני מכיר את המנכ"ל, והוא נקב בתאריך.

יוסף יצחק פריצקי: כסף לא ראינו, כמובן.

יעקב ליצמן: אני מבין שיש מלחמת עולם בין המנכ"ל לבין עיריית ירושלים.

יעקב ליצמן: אני מנסה לתווך.

יוסף יצחק פריצקי: אין מה לתווך.

יוסף יצחק פריצקי: שר התרבות החליט למשוך כסף מתקנה תקציבית לירושלים, להכניס אותה לגירעון, ולממן את כל מוסדות התרבות.

יוסף יצחק פריצקי: הוא היה בטוח שבסוף השנה יראו גירעון גדול אבל כולם יזדעקו בשם ירושלים והכסף יינתן.

יוסף יצחק פריצקי: סוף השנה הגיע, כולם הזדעקו בשם ירושלים, אבל האוצר, בצדק, החליט שלא לתת את הכסף, כי משרד המדע היה צריך לחלק אותו בין כולם.

יוסף יצחק פריצקי: מוסדות התרבות בירושלים בפשיטת רגל.

יוסף יצחק פריצקי: זה חוסר אחריות של שר.

יוסף יצחק פריצקי: לא עובדים כך.

משה גפני: מה לעניין הרוויזיות וההתייעצויות שעלו קודם?

יעקב ליצמן: הן מבוטלות, הכול מבוטל.

יעקב ליצמן: עופר חוגי: וכל ההתייעצויות מבוטלות.

יעקב ליצמן: אנחנו עוברים לדון בבקשה מספר 310, של משדר הפנים.

ארז ליטן: זוהי העברה של תקציבים בין סעיפים של שיא כוח אדם וחודשי עבודה – עובדי המדינה הקבועים, ותוספת של 6 מיליון ש"ח לרזרווה להתייקרויות בגין שכר לכל עובדי המשרד.

ארז ליטן: הסעיף "שירותים מרכזיים באגף" מתייחס למנהל התכנון.

יעקב ליצמן: אני מעלה להצבעה את בקשה מספר 310: הבקשה אושרה.

יעקב ליצמן: נעבור לדון בבקשה מספר 341.

יעקב ליצמן: זוהי הרשאה להתחייב בסכום של 2.5 מיליון ש"ח לרשם העמותות, בגין התקשרות עם זוכה במכרז המחשוב.

ארז ליטן: רשם העמותות גובה אגרות מכל אחת מהעמותות.

ארז ליטן: השנה נעשה מכרז לניהול הגבייה.

ארז ליטן: ההתקשרות עם הספק היא לכמה שנים.

יוסף יצחק פריצקי: האם זהו מחשוב לצורך גבייה או שזהו מחשוב המערכת סוף סוף?

ארז ליטן: מחשוב וגבייה.

ארז ליטן: הכוונה למחשוב וניהול המערכת לאורך כמה שנים, שלוש השנים הבאות.

יוסף יצחק פריצקי: רשם העמותות נתן מפרט למחשוב.

יוסף יצחק פריצקי: האם זאת הבקשה?

ארז ליטן: לא, זאת בקשה בתחום הגבייה.

ארז ליטן: יש מערכת נוספת לניהול העמותות, והיא עדיין בטיפול.

יוסף יצחק פריצקי: כלומר קודם כל רוצים את הכסף.

יוסף יצחק פריצקי: אני רוצה שהמערכת תהיה נורמלית.

יוסף יצחק פריצקי: העמותות מגלגלות 6 מיליארד ש"ח.

יוסף יצחק פריצקי: צריך לקבל את הנתונים עליהן בלחיצת כפתור, כמו אצל רשם החברות.

יוסף יצחק פריצקי: כעת דורשים שקודם כל ניתן את הכסף.

ארז ליטן: יש שתי מערכות, הן ייקשרו בסופו של דבר.

ארז ליטן: האחת היא ניהול כל העמותות, כמו אצל רשם החברות, האחרת היא המערכת הזאת.

יעקב ליצמן: אני מעלה להצבעה את בקשה מספר 341: הבקשה אושרה.

יוסף יצחק פריצקי: אני מבקש רוויזיה אמתית, לא פוליטית.

יעקב ליצמן: לא עכשיו, אינני מאשר רוויזיות בכלל.

יעקב ליצמן: המשמעות של רוויזיה אמתית היא שהכסף לא יצא השנה.

יעקב ליצמן: אינני מעוניין בכך.

יוסף יצחק פריצקי: אני רוצה שהכסף יצא, אבל למערכת מחשוב הניהול.

ארז ליטן: זה יצא בשנה הבאה.

ארז ליטן: ראשית, המערכת עובדת.

ארז ליטן: יש לרשם מערכת ממוחשבת, גם אם לא ברמה הרצויה.

יעקב ליצמן: אני מעלה להצבעה את בקשה מספר 341 להצבעה: הבקשה אושרה.

יעקב ליצמן: אנחנו עוברים לדון בבקשה מספר 347.

יוני גרטי: זוהי פנייה של מנהל התכנון במשרד הפנים שעיקרה שינויים פנימיים בתקציב מנהל התכנון, לצורך הכנת תמ"מ 6 חיפה, תכנית מתאר מקומית בקריית שמונה, ותכנית אב לאזור נתניה.

יוני גרטי: בפנייה יש חלוקה למנות מימון בין הרשות המקומית הרלוונטית, מנהל מקרקעי ישראל, משרד השיכון ומשרד האוצר – שמתקצב את מנהל התכנון.

יעקב ליצמן: אני מעלה להצבעה את בקשה מספר 347: הבקשה אושרה.

יעקב ליצמן: אנחנו עוברים לדון בבקשה מספר 484.

יעקב ליצמן: אגב, אני מזכיר שאת רשימת המשכנתאות והסעיפים של משרד השיכון ביקשנו לקבל למחר.

אבשלום וילן: מה המשמעות של סעיף "קריית חינוך"?

אבשלום וילן: מי יכול להיות קריית חינוך?

יוסף יצחק פריצקי: אפשר לעבור לש"ס.

רחמים מלול: דווקא לש"ס אין קריות חינוך, זה של אגודת ישראל והמפד"ל.

ארז ליטן: זה איננו נושא שאני מטפל בו, אך מדובר כאן בהגדלה של הרשאה להתחייב בנושא פיתוח תשתיות לרשויות מקומיות.

יוסף יצחק פריצקי: אני מבקש לקבל פירוט, שיסבירו לי באיזה קריות חינוך מדובר.

יעקב ליצמן: אני מבקש שתועבר עד מחר רשימה לכנסת.

אבשלום וילן: מהי קריית חינוך?

יוסף יצחק פריצקי: תקרא את דו"ח מבקר המדינה ותדע, ח"כ וילן.

יוני גרטי: מדובר בתקצוב נגד עודפים שהועברו.

יוני גרטי: למיטב ידיעתנו זה בסדר.

אבשלום וילן: ייתכן מאוד, אבל אני מבקש שיסבירו לי את המושג.

אבשלום וילן: זה שייך לחרדים?

עופר חוגי: לא.

יעקב ליצמן: זה לא מצב ש"יכול להיות שהכול בסדר", אלא הכול בסדר.

יעקב ליצמן: אנחנו נצביע.

יעקב ליצמן: קריות חינוך זה גם קיבוצים.

יעקב ליצמן: הם לא נקראים כך, אבל הם מקבלים את אותו כסף.

יעקב ליצמן: אחד מקבל זאת בשם "קריות" ואחר מקבל זאת בשם "קיבוץ".

יעקב ליצמן: זה לא משנה.

יוסף יצחק פריצקי: הילד שלי לא מקבל כלום.

יעקב ליצמן: אני מעלה להצבעה את בקשה מספר 484: הבקשה אושרה.

יוסף יצחק פריצקי: הצבעתי נגד.

יוסף יצחק פריצקי: אני מבקש לקבל רשימה של קריות.

יעקב ליצמן: אבקש ממשרד הפנים שימציא זאת לכל החברים, גם לי.

רחמים מלול: ואנחנו מבקשים לקבל גם את הקריטריונים.

עופר חוגי: נכון, יצאו קריטריונים חדשים, של עו"ד דה-הרטוך.

עופר חוגי: היו"ר יעקב ליצמן: אנחנו עוברים לדון בבקשה מספר 380.

אייל קליין: אלה שינויים פנימיים בתקציב המשרד לאיכות הסביבה שעיקרם תגבור סעיפי החינוך וההסברה, ותשלום בעבור אמנות בין לאומיות שישראל חתומה עליהן בנושא איכות הסביבה.

אייל קליין: יש לנו חוב של חצי מיליון ש"ח שם.

עופר חוגי: מה לגבי כסף לארגונים?

אייל קליין: זה הכסף בסעיף של אגף החינוך וההסברה.

משה גפני: אני רואה שמורידים כאן 2.5 מיליון ש"ח בסעיף המלחמה במזיקים.

משה גפני: מדוע?

אייל קליין: אנחנו מקבלים ממשרד האוצר 12 מיליון ש"ח לעניין זה.

אייל קליין: ההסכמה היא שהיתרות שיישארו יפוזרו בתקציב שלנו, בתיאום עם משרד האוצר, ולא יוחזרו לאוצר.

עופר חוגי: מה המשמעות של סעיף "מענקים לרשויות"?

עופר חוגי: מה הקריטריונים לכך?

אייל קליין: זו איננה תמיכה ברשות סתם כך, אלא קנייה של שירותי ניטור, למשל.

משה גפני: אני מבקש לקבל תשובה לנושא המלחמה במזיקים.

משה גפני: הרי מדובר בחיי אדם.

אייל קליין: אני מבהיר הוצאו 10 מיליון ש"ח בסעיף זה, מתוך 12 מיליון.

משה גפני: אבל המשרד קיבל 17 מיליון ש"ח מהאוצר לנושא זה.

אייל קליין: הסיכום הוא שחלק מועבר למשרד החקלאות.

אייל קליין: לא הכול נשאר במשרד לאיכות הסביבה.

אייל קליין: במשרד נשארו 12 מיליון.

אייל קליין: מהם הוצאו 10 מיליון, קצת יותר.

אייל קליין: ואת היתרה מעבירים לסעיפים אחרים במשרד.

אייל קליין: יש חוב לאמנות בין לאומיות ומאיימים להוציא את ישראל מהאמנות.

אייל קליין: אני עובד המשרד לאיכות הסביבה, ואני מבהיר לח"כ גפני שהמשרד מסכים לכך.

משה גפני: זה לא בסדר.

משה גפני: בשנה שעברה מתו אנשים מקדחת הנילוס.

משה גפני: השר ניהל מלחמת עולם בנושא זה, וגם אנחנו בוועדת הפנים.

אייל קליין: נכון.

אייל קליין: התקבלו 12 מיליון ש"ח מהאוצר.

אייל קליין: החלק האחר עבר למשרד החקלאות.

אייל קליין: מתוך 12 מיליון ש"ח הוצאנו 10.5 מיליון ש"ח.

משה גפני: בשנה שעברה מתו 35 איש.

משה גפני: השנה מת אדם אחד.

משה גפני: וחלו גם מאות אנשים בשנה שעברה, מלבד אלה שמתו.

משה גפני: השנה ההיקף ירד באופן דרסטי בגלל המאבק הזה להשיג כסף לנושא.

משה גפני: מדוע לא ניצלו את כל הכסף?

יעקב ליצמן: לא היה צורך בכך.

יעקב ליצמן: אני מעלה להצבעה את בקשה מספר 380:

יעקב ליצמן: הבקשה אושרה.

יעקב ליצמן: יידונו כעת הבקשות מספר 351 ו355-, של המשרד לאיכות הסביבה.

אייל קליין: מדובר בהעברה של 11 מיליון ש"ח מהרזרווה הכללית לסעיפי פיתוח שונים במשרד, בהרשאה להתחייב.

אייל קליין: הכסף עובר למשרד, בתיאום עם משרד האוצר, ולפי סיכומי התקציב בשנת 2000.

אייל קליין: הוא נועד למטרות חשובות מאוד לפי סדר העדיפויות של המשרד: שינוע פסולת מוצקה – אנחנו עוזרים בכך גם לרשויות, חינוך והסברה – 900,000 ש"ח, וכסף לאגף התכנון.

אייל קליין: יועברו גם 300,000 ש"ח לצער בעלי חיים.

אייל קליין: כמו כן יש כאן העברה של מיליון ש"ח לטיפול בחומרים מסוכנים.

יעקב ליצמן: אני מעלה להצבעה את הבקשות מספר 351 ו355-: הבקשות אושרו.

יעקב ליצמן: תידון כעת בקשה מספר 359.

אייל קליין: מדובר בשינויים פנימיים בתקציב המשרד לאיכות הסביבה והפשרת רזרווה להתייקרויות בשכר.

יעקב ליצמן: אני להצבעה מעלה את בקשה מספר 359: הבקשה אושרה.

יעקב ליצמן: נדון כעת בבקשה מספר 431.

אייל קליין: הבקשה עוסקת בשינויים פנימיים בתקציב המשרד לאיכות הסביבה שעיקרו תגבור תקציב לפרויקטים סביבתיים וסיוע למחזור במפעלים.

אייל קליין: היו"ר יעקב ליצמן: אני מעלה להצבעה את בקשה מספר 431: הבקשה אושרה.

אייל קליין: אנחנו עוברים לדון בבקשה מספר 360.

איריס גינזבורג: מדובר בהגדלה של ההרשאה להתחייב בתקציב הפיתוח של משרד הבריאות:

איריס גינזבורג: פרויקט מחשוב בתי חולים ממשלתיים לפי סיכום בין משרד האוצר למשרד הבריאות.

עופר חוגי: אבל אמרו שמבטלים את הפרויקט.

איריס גינזבורג: לפני כחודש וחצי נחתם סיכום בנושא, והפרויקט ממשיך.

עופר חוגי: כמה הוא יעלה בסוף?

עופר חוגי: עד עתה הוא עלה 150 מיליון.

איריס גינזבורג: אוכל להעביר את הנתונים הללו.

עופר חוגי: אני מבקש לעצור את העברה הזאת עד שאברר יותר פרטים.

עופר חוגי: לפי מה שאני יודע הפרויקט נעצר.

עופר חוגי: אני מבקש לדבר עם שר הבריאות.

יעקב ליצמן: אני מציע לח"כ חוגי לדבר עם שר הבריאות, אבל בינתיים נאשר את הבקשה.

אירינה דביר: הפרויקט לא נעצר, הוא ממשיך.

אירינה דביר: נכון שהוא נעצר בשלב מסוים.

יעקב ליצמן: האם השר מתנגד לכך?

עופר חוגי: אני חושב שכן.

עופר חוגי: הוא חתם על זה, זה לא ייתכן.

עופר חוגי: אני מציע שח"כ חוגי יצא החוצה וידבר עם השר.

עופר חוגי: בינתיים נמשיך בדיון על בקשה אחרת.

משה גפני: אני מציע שנצביע על הבקשה, ח"כ חוגי יבקש רוויזיה, ואם השר איננו מתנגד – ח"כ חוגי יבטל את הרוויזיה.

עופר חוגי: אני מסכים, אבל קודם אני מבקש לקבל פרטים על ההסכם: כמה עולה כל הפרויקט?

איריס גינזבורג: הנתונים אינם ברשותי כעת, אעביר אותם מהמשרד.

עופר חוגי: אין לנו נתונים, איך אפשר להצביע.

עופר חוגי: זה פרויקט של בזבוז כסף.

יעקב ליצמן: אנחנו נצביע כעת, וח"כ חוגי יגיש רוויזיה.

יעקב ליצמן: אני מעלה את בקשה מספר 360 להצבעה: הבקשה אושרה.

עופר חוגי: אני מבקש רוויזיה.

יעקב ליצמן: תתקיים רוויזיה.

יעקב ליצמן: הבקשה הבאה היא בקשה מספר 388.

איריס גינזבורג: מדובר בשינויים פנימיים בתקציב משרד הבריאות, תקצוב לצורך ביטוח לילדי עובדים זרים.

יעקב ליצמן: למה ירדו ביליון ש"ח מקופת חולים כללית?

איריס גינזבורג: מדובר בהסדר נושים שלאחר ביצועו השנה נשאר מקור תקציבי.

עופר חוגי: עובדים זרים מקבלים ביטוח דרך הקופות, לא?

עופר חוגי: מדוע המשרד מממן זאת?

עופר חוגי: זה עובר דרך הקופות: הקופה מקבלת תשלום לפי כל עובד זר.

עופר חוגי: מדוע המשרד משתתף בכך?

איריס גינזבורג: הסכם בנושא ביטוח ילדי עובדים זרים כולל העברה של תקציב ממשרד הבריאות לצורך יישומו.

איריס גינזבורג: אבל הכסף איננו יכול להגיע ישירות לקופות החולים.

איריס גינזבורג: הכסף מגיע דרך תקציב המשרד.

איריס גינזבורג: נכון שהקופות מקבלות לפי עובד זר, אבל כל הכסף מגיע דרך תקציב משרד הבריאות.

איריס גינזבורג: כל ההעברה היא בעבור ביטוח ילדי עובדים זרים.

איריס גינזבורג: יש סיכום בעניין זה.

עופר חוגי: משרד הבריאות מעביר את הכסף לקופות החולים?

עופר חוגי: מדוע?

משה גפני: לביטוח ילדי עובדים זרים.

משה גפני: מורידים כסף מתכנית ההבראה של קופת חולים ומעבירים זאת לתמיכה לביטוח ילדי עובדים זרים.

עופר חוגי: זה כל הסכום הנדרש?

עופר חוגי: יש המון עובדים זרים, מדובר בהרבה יותר כסף.

משה גפני: זה מה שחסר.

יעקב ליצמן: אני מעלה להצבעה את בקשה מספר 388: הבקשה אושרה.

יעקב ליצמן: כעת תידון בקשה מספר 428.

איריס גינזבורג: גם בקשה זו מכילה שינויים פנימיים לבקשת משרד הבריאות ותקצוב עודפי ההכנסות.

איריס גינזבורג: היא כוללת הפשרת רזרווה להתייקרויות בגין קניית שירותי אשפוז פסיכיאטריים.

יעקב ליצמן: אני מעלה את בקשה מספר 428 להצבעה: הבקשה אושרה.

יעקב ליצמן: נעבור לדון בבקשה מספר 442.

איריס גינזבורג: כאן מתבקשת הפשרת רזרווה לקניית שירותי אשפוז לבריאות הנפש והשתתפות הביטוח הלאומי בתקציב מחלות קשות.

איריס גינזבורג: אני מבהירה שהביטוח הלאומי משתתף במימון טיפול במחלות קשות, הכסף עובר לתקציב משרד הבריאות ומחולק לקופות החולים, כמו קודם.

יעקב ליצמן: האם מותר לנו להצביע על כך, הרי אנחנו נגועים בדבר?

יעקב ליצמן: אני מעלה להצבעה את בקשה מספר 442: הבקשה אושרה.

יעקב ליצמן: אנחנו עוברים לדון בבקשה מספר 443.

איריס גינזבורג: שוב מדובר בשינויים פנימיים לבקשת משרד הבריאות, שהמתינו זמן רב.

יעקב ליצמן: החומר הגיע באמצע דצמבר, זה לא כל כך מזמן.

איריס גינזבורג: אני מרגישה צורך להסביר מדוע יש כאן כל כך הרבה שינויים פנימיים.

איריס גינזבורג: משה גפני: איננו מבקשים הסבר.

איריס גינזבורג: כשיש הרבה פניות והן אינן נדונות בכל יום – שר האוצר אשם בכך.

עופר חוגי: כל הבקשה קשורה לשכר?

עופר חוגי: למה הכוונה בסעיף "טיפול רפואי באח"מים"?

איריס גינזבורג: הכוונה לשופטים אך גם לחברי כנסת.

רחמים מלול: חברי כנסת לשעבר.

אוון קרשנר: מי שכיהנו בכנסת לפני ביטול ההטבה הזאת ממשיכים לקבל טיפול רפואי על חשבון המדינה.

אוון קרשנר: גם במקרה של השופטים מדובר בכאלה שכיהנו כשהחוק היה בתוקף.

רחמים מלול: חברי הכנסת לשעבר משלמים מס בריאות?

רחמים מלול: אם כן, במה כרוכה ההטבה?

איריס גינזבורג: לדעתי הם משלמים מס בריאות, כל אחד משלם מס בריאות.

עופר חוגי: לדעתי הם לא משלמים מס בריאות.

משה גפני: אילו הייתי חבר כנסת באותה תקופה שניתן טיפול רפואי לחברי הכנסת, או שופט באותו זמן, האם הייתי היום פטור ממס בריאות?

משה גפני: הרי אם הם משלמים מס בריאות היום – מה הטעם?

אוון קרשנר: אבל יש שירותים שאינם מופיעים בסל הבריאות.

יעקב ליצמן: אני מעלה להצבעה את בקשה מספר 443: הבקשה אושרה.

משה גפני: אני נמנעתי.

יעקב ליצמן: אנחנו עוברים לדון בבקשה מספר 457.

איריס גינזבורג: אלה שינויים פנימיים בתקציב משרד הבריאות בתחומי הגריאטריה.

עופר חוגי: מאיפה הורידו?

עופר חוגי: משכר?

אירינה דביר: זהו תקצוב לפי הכנסות.

אירינה דביר: יש כמה מקורות שמשתתפים עמנו, כמו הביטוח הלאומי.

אירינה דביר: הערכנו את העודפים ותקצבנו אותם.

אירינה דביר: מדובר בקשישים שנמצאים בבתי אבות.

עופר חוגי: הרוב הוא שכר?

אירינה דביר: זוהי קניית שירותים.

אנה שניידר: אני מצטרפת כעת לדיון.

אנה שניידר: אני מבינה שעלתה בוועדה שאלה לגבי חברי כנסת ושופטים לשעבר שנהנים משירותי בריאות.

אנה שניידר: אני מבהירה שזה בוטל – לגבי השופטים הביטול הוא משנת 1995, ולגבי חברי הכנסת הביטול היה עוד קודם.

אנה שניידר: הביטוח ניתן רק לחכ"לים שפרשו החל בתאריך מסוים.

משה גפני: מאז שאני בכנסת אין ביטוח רפואי.

משה גפני: אבל אילו הייתי באותה תקופה, והיו מממנים לי את השירות הרפואי, האם הייתי משלם מס בריאות?

אנה שניידר: לדעתי כל אחד משלם מס בריאות.

אנה שניידר: החלטות ועדת הכנסת וועדת הכספים לעניין נושא משרה קובעות שעד תאריך מסוים מי שהיה חבר כנסת או שופט זכאי להמשיך בהטבה.

אנה שניידר: אינני יודעת אם הקבוצה הזאת משלמת מס בריאות.

אנה שניידר: אני צריכה לבדוק זאת.

אוון קרשנר: שירותי סיעוד, למשל, הם מקבלים בחינם, למרות שהם אינם בסל.

עופר חוגי: אני חוזר לבקשה מספר 457:

עופר חוגי: האם התוספת היא למוסדות הפרטיים או גם למוסדות הציבוריים?

אירינה דביר: לשני סוגי המוסדות.

אירינה דביר: משרד הבריאות קונה שירותים גריאטריים.

אירינה דביר: גם למשרד הבריאות עצמו יש מוסדות כאלה.

עופר חוגי: התוספות הן בעבור שכר?

עופר חוגי: אירינה דביר: רוב הפנייה היא הפשרת עודפי הכנסות – זה נועד גם לתגבור שכר.

עופר חוגי: כמה מתוך הפנייה הם קודים חדשים?

אירינה דביר: היום המשרד קונה קרוב ל11,000- קודים.

אירינה דביר: כאן אנחנו מפשירים רק עודפי הכנסות.

אירינה דביר: איננו קונים דברים חדשים.

עופר חוגי: האם היה עדכון בקודים?

עופר חוגי: מדוע מוסיפים כסף?

אירינה דביר: לא מעלים את מחיר הקוד, אלא מפשירים הכנסות.

עופר חוגי: לא מוסיפים קודים, מחיר הקוד לא עלה – אם כן, מדוע צריך תוספת כספית?

איריס גינזבורג: הייתה התייקרות של קניית שירותי האשפוז במוסדות הגריאטריים.

עופר חוגי: כלומר, עדכון משכורות.

עופר חוגי: מחיר הקוד עלה, בכמה?

עופר חוגי: כמה היה הקוד ליום וכמה הוא עכשיו?

אירינה דביר: המחיר עלה ב5%-.

אירינה דביר: נכון שהמדד לא עלה בשיעור כזה, אך השכר עלה.

אירינה דביר: היה עדכון שכר מינימום והיה הסכם מינואר 2001.

אירינה דביר: היו כמה הסכמים.

אירינה דביר: אני מבהירה שלא מדובר ברפורמה של השר בניזרי אלא בעליית מחירים שוטפת באותם קודים.

יעקב ליצמן: אני מעלה להצבעה את בקשה מספר 457: הבקשה אושרה.

יעקב ליצמן: אנחנו עוברים לדון בבקשה מספר 458.

איריס גינזבורג: אלו שינויים פנימיים בתקציב משרד הבריאות בנושא בריאות הנפש.

איריס גינזבורג: מדובר בתקצוב התייקרות קניית שירותי האשפוז לבריאות הנפש.

איריס גינזבורג: הסכום על סך 38 מיליון ש"ח נלקח מסעיף הפיתוח.

איריס גינזבורג: זוהי קנייה שכבר אושרה בדיון הקודם.

איריס גינזבורג: היו"ר יעקב ליצמן: אני מעלה להצבעה את בקשה מספר 458: הבקשה אושרה.

איריס גינזבורג: כעת יידונו בקשות 463-462.

איריס גינזבורג: מדובר בשינויים פנימיים בסעיף הפיתוח, כולל העברה של 75,000 ש"ח מהתקציב השוטף לסעיף הפיתוח לצורך הצטיידות בבתי חולים.

איריס גינזבורג: השינויים הפנימיים מכילים בין השאר העברה משירותי אשפוז לקניית שירותי אשפוז בקהילה.

עופר חוגי: כמה מתוך זה מוקצה לפיתוח בתי חולים ממשלתיים?

עופר חוגי: באיזה מקומות הפיתוח מתבצע?

עופר חוגי: אני מבקש להבין את הדברים.

יעקב ליצמן: אני יוצא מתוך הנחה שאחרי כל ההסברים נבין בדיוק כמו שהבנו לפני כן, ולכן אני אפילו אינני שואל.

יעקב ליצמן: לפחות אני לא נותן הרגשה שעובדים עליי, בניגוד לח"כ חוגי.

אירינה דביר: זוהי תוספת של מיליון ש"ח לתשתיות בעיקר, לכל בתי החולים.

עופר חוגי: מה אפשר לעשות במיליון ש"ח?

אירינה דביר: כל סכום שהוקצה לתשתיות לבתי החולים איננו גדול, ואפשר לשאול מה אפשר לעשות עם כל הסכום.

אירינה דביר: כנראה שלא הרבה.

יעקב ליצמן: תנו לי מיליון ש"ח אני אראה לכם מה שאפשר לעשות.

יעקב ליצמן: אני מעלה להצבעה את בקשות מספר 463-462: הבקשות אושרו.

יעקב ליצמן: נעבור לדון בבקשה מספר 308.

אמיר אסרף: הפנייה הזאת עוסקת בשינויים פנימיים של מרכז השקעות לפי ביצוע.

אמיר אסרף: הסכום קצת גבוה.

יעקב ליצמן: ראיתי בעיתונים שבחברת וישיי פיטרו עובדים.

יעקב ליצמן: מ3,000- עובדים נשארו 700 עובדים.

יעקב ליצמן: אם כן, איך ייתכן שלפני חודש ימים העבירו להם יותר מ150- מיליון ש"ח?

יעקב ליצמן: זה שליש מהסכום הדרוש לקצבאות ילדים.

יעקב ליצמן: זרקו את הכסף לזבל.

אמיר אסרף: נדמה לי שמדובר שם בהיקף השקעה, ולא בהיקף מענק.

אמיר אסרף: היו"ר יעקב ליצמן: אבל פיטרו עובדים, לשם מה צריך השקעה?

אמיר אסרף: מפעל שעומד לפני קיצוצים ועומד לפטר 2,300 מעובדיו צריך לקבל תוספת של 150 מיליון ש"ח?

אמיר אסרף: מדוע?

אמיר אסרף: שאלה טובה.

אמיר אסרף: צריך לשאול את לשכת התעשייה והמסחר.

אמיר אסרף: אבל לא בכך מדובר כאן.

יעקב ליצמן: אני מעכב את הבקשה הזאת.

יעקב ליצמן: נמתין עד שנקבל הסברים.

אמיר אסרף: אינני יודע להסביר את מה שהיה שם.

אמיר אסרף: אילו ידעתי, הייתי משיב בשמחה.

יעקב ליצמן: מישהו צריך לתת הסבר על וישיי, ואחר כך נתקדם.

אבשלום וילן: אפשר לקיים בוועדה דיון על וישיי, אבל זה איננו קשור להעברות כאן.

אבשלום וילן: המפעל עבר לדימונה.

אבשלום וילן: המשבר בהיי-טק בענף האלקטרוניקה הוא חמור על פי כל קנה מידה.

אבשלום וילן: אפשר לדון בכך, אבל זה לא רלוונטי.

יעקב ליצמן: איך ייתכן שלפני כחודש המפעל קיבל 150 מיליון ש"ח ומייד אחר כך פיטר את העובדים?

יעקב ליצמן: אני התרעתי על כך.

יעקב ליצמן: אמרתי שכך יהיה.

יעקב ליצמן: דובר אז על מפעל נוסף.

יעקב ליצמן: וצדקתי.

יעקב ליצמן: איך משקיעים סכום כזה כשיודעים שמספר העובדים יורד ל700-, במקום 3,000?

אמיר אסרף: ההטבה בבקשה בוודאות לא תגיע למפעל הזה, כי הבקשה עוסקת בהעברת 100 מענקים לפי חוק להטבות מס.

אמיר אסרף: הטבות מס ניתנות רק במרכז הארץ, בדרך כלל.

אמיר אסרף: כלומר, זוהי מגמה הפוכה בדיוק מהמקרה הספציפי שדובר עליו.

אבשלום וילן: אני מציע לאשר את הבקשה.

אבשלום וילן: אחר כך נקיים דיון על וישיי.

אבשלום וילן: אין צורך לקשר בין הדברים.

יעקב ליצמן: אני מחליט לעכב את הבקשה.

יעקב ליצמן: נדון כעת בבקשה מספר 323.

אמיר אסרף: אלה שינויים פנימיים בתקציב השוטף של המשרד, גם בשעות נוספות.

יעקב ליצמן: אני מעלה להצבעה את בקשה מספר 323: הבקשה אושרה.

יעקב ליצמן: הבקשה הבאה שתידון היא בקשה מספר 348.

אמיר אסרף: יש החלטת ממשלה להעביר 12 מיליון ש"ח לרשות לעסקים קטנים.

אמיר אסרף: 10 מיליון מתוכם כבר הועברו.

אמיר אסרף: אנחנו מבקשים להעביר עוד.

אמיר אסרף: מדובר במענק הון.

אמיר אסרף: יש כאן העברה פנימית.

יעקב ליצמן: אני מעלה להצבעה את בקשה מספר 348: הבקשה אושרה.

יעקב ליצמן: נדון כעת בבקשה מספר 361.

אמיר אסרף: הבקשה עוסקת בסיוע לשלושת המפעלים במצוקה.

יעקב ליצמן: מה לגבי ההיטל?

אמיר אסרף: אינני בטוח שזה קשור להיטל.

עופר חוגי: אבל מדוע לתת גם סיוע?

יעקב ליצמן: אני דוחה את הבקשה הזאת למחר, גם משום שדחיתי פנייה נוספת.

יעקב ליצמן: אני מבקש לקבל החלטה מהמנכ"ל בנושא לבידים.

יעקב ליצמן: הבקשה הבאה היא בקשה מספר 430.

אמיר אסרף: זוהי העברה פנימית מקרן השיווק לחונכות למפעלים קטנים.

אמיר אסרף: הבעיה היא שיש צורך בהרשאה, אחרת אי אפשר להפעיל את הכסף שכבר עבר.

יעקב ליצמן: אני מעלה להצבעה את בקשה מספר 430: הבקשה אושרה.

יעקב ליצמן: אנחנו עוברים לדון בבקשות 433-432.

אמיר אסרף: אלה שינויים פנימיים בין סעיפים - מהתמיכות לפיתוח - וזאת לאור הביצוע.

יעקב ליצמן: אני מעלה להצבעה את בקשות מספר 433-432: הבקשות אושרו.

יעקב ליצמן: אנחנו דנים בבקשה מספר 83-018.

אמיר אסרף: זוהי בקשה בנושא "עוף-קור".

אמיר אסרף: זהו תיקון של פנייה קודמת שכבר עברה.

אמיר אסרף: מוסיפים הרשאה לתיקון.

יעקב ליצמן: אני מעלה את בקשה מספר 83-018 להצבעה: הבקשה אושרה.

יעקב ליצמן: בזאת נסתיים הדיון בבקשות להיום.

יעקב ליצמן: יש שתי עמותות שעניינן נדון בוועדת המשנה של ח"כ פריצקי וקיבלו אישור.

יעקב ליצמן: העמותות הן: עמותה מס' 58-000364-8 – חובבי חתולים; עמותה מס' 58-034131-1 - אורות בית שמש.

יעקב ליצמן: לשתי העמותות לא היה אישור על ניהול תקין, הן קיבלו אותו, ולכן ח"כ פריצקי הסכים לאשר אותן.

יעקב ליצמן: ההצעה היא שהוועדה תאשר לכלול אותן ברשימת המוסדות שמומלץ לתת להם אישור על מוסד ציבורי לפי סעיף 46 לפקודת מס הכנסה.

יעקב ליצמן: אני מקיים הצבעה על ההצעה הזאת: ההצעה אושרה.

אודי בן דרור: אני מבקש לדון בבקשה נוספת, בקשה מספר 437 של הביטוח הלאומי.

יעקב ליצמן: זה קשור לחוק משפחות ברוכות ילדים?

יעקב ליצמן: אם לא, חבל על הזמן.

אודי בן דרור: לא, זה הסדר חובות, גם למשפחות ברוכות ילדים.

קריאה: יש לי 19 פניות, המתנתי לתורי, אך כעת הישיבה הסתיימה.

יעקב ליצמן: אני מתנצל, אבל חלק מהבעיות נבעו מהעובדה שעיכבו את הדיון בשעה.

יעקב ליצמן: השר אשם, לא הרפרנט.

יעקב ליצמן: מחר בבוקר הפניות האלה יהיו ראשונות.

יעקב ליצמן: נדון כעת בפנייה אחת נוספת, בקשות מספר 437-436 של הביטוח הלאומי.

אודי בן דרור: מדובר בהחזר חובות בסך 150 מיליון ש"ח לביטוח הלאומי.

אודי בן דרור: זה עובר דרך הרזרווה.

יעקב ליצמן: איך אפשר להחזיר חובות כשעוד לא נתנו את מה שחייבים לתת לחרדים?

יעקב ליצמן: אני מעלה את בקשות 437-436 להצבעה: הבקשות אושרו.

יעקב ליצמן: אני מודה לכולם.